
Om Telenor vilkār 


Velkommer til Telenor. 


Dette sæt vilkår er- sammen med din ordrebekræftelse og evt. specifikke udleverede vilkår - det samlede grundlag for 
din aftale med Telenor. Som kunde er du ansvarlig for at overholde vilkårene for dine produkter. 


Vores vilkår er delt op i generelle vilkår og specifikke vilkår, som alle gælder for din aftale med Telenor. De specifikke 
vilkår for din aftale vil altid have forrang. 


Der er 30 dages opsigelse på alle privatabonnementer, medmindre du har købt en telefon sammen med dit 
mobilabonnement - så er du bundet i 6 måneder. 


Vi håber, at du bliver tilfreds med din aftale med Telenor, og vi er glade for, at du har valgt os som din udbyder! 
Brug for hjælp 


Du kan finde mere info, bestille og ændre på dit abonnement på vores selvbetjeningsunivers Mit Telenor. Du er også 
velkommen til at kontakte Telenor kundeservice på 72 100 100, hvis du har brug for hjælp. 

Generelle vilkār 


Din aftale med Telenor består af din kontrakt og/eller Telenors elektroniske ordrebekræftelse, der viser, hvad du har 
købt samt disse generelle vilkår. Derudover gælder de specifikke vilkår, som går forud for de generelle vilkår, hvis du 
har valgt et af disse produkter. Skulle der opstå uoverensstemmelser mellem de to sæt vilkår, har de specifikke vilkår 
altid forrang. 


Aftalens parter 
Du har indgået én eller flere aftaler med Telenor A/S, CVR nr. 19433692, Frederikskaj, København V. 


Du skal være myndig for at tegne abonnement og kreditaftale hos Telenor. Når du indgår en aftale, skal du oplyse navn, 
adresse, CPR- nummer, mobilnummer og e- mail. Dit CPR- nummer bruges til kreditgodkendelse og løbende kreditvur- 
dering, løbende navne- og adresseopdatering via Folkeregisteret, og vi deler det ikke med andre parter. Stemmer op- 
lysningerne ikke overens med det oplyste, kan Telenor benytte oplysningerne fra Folkeregistret som leverings- og fak- 
tureringsadresse. 


Telenor kan kræve dokumentation for, at alle oplysninger er rigtige. Afvigelser fra disse vilkår skal aftales skriftligt mel- 
lem Telenor og dig for at være gyldige. 


Kreditvurdering, kreditmaksimum og depositum 

Telenor er til enhver tid i aftaleforholdets løbetid berettiget til at foretage en kreditvurdering af dig, herunder i forbin- 
delse med indgåelse af en aftale. Kreditvurderingen sker i overensstemmelse med databeskyttelsesreglerne. Vi opda- 
terer endvidere løbende dine kunde- og kreditoplysninger ved at tilmelde og indhente oplysninger fra CPR/CVR samt 

kreditoplysningsbureauer godkendt af Datatilsynet. 


På baggrund af en kreditvurdering kan Telenor vælge at tildele dig et kreditmaksimum. Telenor kan til enhver tid afvise 
at indgå en aftale med dig eller kræve, at du først betaler eventuel forfalden saldo for andre abonnementsforhold. Ud 
over at fastsætte et kreditmaksimum kan Telenor også kræve, at du indbetaler et depositum, før aftalen kan accepte- 
res. 

Du hæfter for alt forbrug, også selvom det overskrider det fastsatte kreditmaksimum. En overskridelse af kreditmaksi- 
mum giver Telenor ret til straks at afbryde forbindelsen. Telenor kan også kræve, at du foretager en acontobetaling af 
det totale skyldige beløb. 


Telenor har ret til at sætte et kreditloft på abonnementet, herunder uden varsel og ansvar at ændre det tildelte kredit- 
loft pga. en efterfølgende kreditvurdering. Telenor kan til enhver tid på baggrund af en kreditvurdering indskrænke 
eller afvise en kundes brug af visse services. 


Fortrydelsesret 
Du kan altid fortryde en aftale inden for 30 dage efter aftalens indgåelse. 


Fortrydelse ved køb af abonnement uden fysisk vare 

Du kan fortryde en aftale om køb af abonnement uden fysiske varer inden for 30 dage. Du skal kontakte Telenor kunde- 
service 72 100 100, hvis du vil fortryde aftalen. Fristen løber fra den dag, du indgår i aftalen. Har du valgt at tage abon- 
nementet i brug inden for de 30 dage og ønsker at fortryde aftalen, skal du betale for det, du har brugt. Simkort skal 
ikke returneres. 


Fortrydelsesret 
Du kan fortryde en aftale inden for 30 dage efter aftalens indgåelse. 


Fortrydelse ved køb af fysiske vare 

Du kan fortryde en aftale om køb af abonnement med fysiske varer inden for 30 dage, fra du har modtaget varen. Du 
skal give Telenor besked, hvis du ønsker at fortryde dit køb. Du kan aflevere den fysiske vare i en af vores butikker, eller 
sende det retur med posten. Vælger du at sende, anbefaler vi, at du bruger den returlabel med adresse og betalt porto, 
du modtog sammen med varen, eller anvende fortrydelsesformular. Læs mere om returnering på telenor.dk. Du skal 
sende varen retur til os senest 30 dage efter, du har meddelt, at du ønsker at fortryde købet og varen skal være i samme 
stand, som da du modtog den. 


Telenor dækker de direkte udgifter i forbindelse med returnering af varen, hvis du anvender vores returlabel. Ved sam- 
let køb af mobiltelefon eller anden vare med tilknyttet abonnement løber fortrydelsesretten fra den dag, hvor du mod- 
tager varen. I disse tilfælde kan du vælge at fortryde mobiltelefon eller anden vare, der er tilknyttet abonnement, men 
ikke fortryde abonnement og beholde mobiltelefon eller anden vare. Har du købt flere varer samtidig, men fortryder 

købet delvist, refunderer Telenor ikke dine fragtomkostninger i forbindelse med købet. 


Telenor refundere de betalinger, som vi har modtaget fra dig senest 30 dage fra den dato, hvor vi har modtaget din be- 
sked om fortrydelse. Vi kan vælge attilbageholde tilbagebetalingen, indtil vi har modtaget varen eller dokumentation 
for, at du har returneret varen. Vi tilbagebetaler med samme betalingsmiddel, som du benyttede ved købet, medmindre 
andet er aftalt. Du pålægges ingen gebyrer i forbindelse med tilbagebetalingen. 


Du hæfter kun for eventuel forringelse af varens værdi, som skydes anden håndtering, end hvad der nødvendigt for at 
fastslå varens art, egenskaber og den måde, den fungerer på. Med andre ord: du kan prøve varen på samme måde, som 
hvis du prøvede den i en fysik butik. Hvis varen er prøvet udover, hvad der er beskrevet ovenfor, betragter Telenor den 
som brugt, hvilket betyder, at du ved fortrydelse af købet kun får en del eller intet af købsbeløbet retur, afhængig af 
varens handelsmæssige værdi. 


Bemærk at du ved returnering af iPad/iPhone skal deaktivere funktionen ”Find my iPhone” (indstillinger/Cloud/Find 
min iPhone) inden returnering. Gør du ikke det, er produktet værdiløst for Telenor, og du vil derfor skulle betale pro- 
duktets fulde pris. Hvis du har bedt os om at sætte tjenesteydelsen i gang inden for fortrydelsesretten (aktivering af 
abonnementet), skal du betale Telenor det beløb, som står i forhold til de ydelser, der er leveret indtil det tidspunkt, 
hvor du fortryder, sammenlignet med fuld opfyldelse af aftalen. 


Abonnementsaftalens omfang 
e Et mobil- eller mobilt internet abonnement giver adgang til Telenors netværk og de tjenester og serviceydel- 
ser, der findes inden for det danske dækningsområde. Der kan kun være knyttet ét abonnement til dit simkort - 
sammen med de tjenester, du tilvælger. 


e Et internetabonnement hos Telenor giver adgang til internettet via Telenors internettjenester, mulighed for 
etablering og for at benytte internettjenesten med de til enhver tid gældende funktioner og faciliteter. Du må 
ikke uden skriftlig tilladelse fra Telenor, lade IP- adresser overtages af andre, eller på anden måde lade andre 
disponere over internetadgangen. Abonnementet må derfor ikke anvendes til formidling af trafik for andre end 
dig. 


Telenor sender eller udleverer aftalen til dig, før eller samtidig med at du får ydelsen til rådighed. Telenor kan også 
sende en skriftlig bekræftelse på den aftalte ydelse og dens vilkår, når der er lavet en aftale. Hvilke services du kan få, 
afhænger af dit abonnement. Skulle en service ved en fejl blive oprettet på et abonnement, den ikke kan kombineres 
med, har Telenor ret til at fjerne den. 


Den købte tjeneste er en privattjeneste. Du må ikke videresælge dit abonnement eller udnytte Telenors løsninger kom- 
mercielt til fx call center- løsninger eller i en telemarketingafdeling el.lign. Telenor forbeholder sig retten til at opsige 
abonnementsforholdet, hvis det konstateres, at tjenesten anvendes til kommercielle formål, fx GSM- gateways og auto- 
matiske opkaldsmaskiner. Overtræder du dette, forbeholder vi os ret til at opsige dit abonnement på grund af mislig- 
holdelse, og forbindelsen vil blive lukket uden varsel. Sker dette i en bindingsperiode, skal du fortsat betale abonne- 
mentsafgifter i resten af bindingsperioden. Til gengæld kan du naturligvis få genåbnet forbindelsen, hvis du ændrer 
praksis og overholder betingelserne. 


Minimumsbetaling i bindingsperioden 

Minimumsbetaling angiver det, du under alle omstændigheder skal betale i bindingsperioden - ud over hvad du køber 
af hardware eller services. I minimumsbetalingen indgår oprettelse, abonnement, kortbetalingsperiode og evt. mind- 
steforbrug. 


Priser 

Alle abonnements- og forbrugspriser for brugen af Telenors tjenester fremgår af din aftale eller din ordrebekræftelse 
samt den til enhver tid gældende pris for det valgte abonnement eller tillægstjeneste på telenor.dk. Du kan finde de 
gældende priser på telenor.dk eller ved at henvende dig til vores kundeservice på telefonnummer 72 100 100. 


Betaling 

Som ejer af en aftale hæfter du for alle beløb, der bliver registreret på din Telenor- aftale. Det gælder abonnement, for- 
brugsafgifter og gebyrer efter de gældende priser på telenor.dk. Har du registeret en anden person som bruger og/el- 
ler fakturamodtager, hæfter du som juridisk ejer stadig for alt, som bliver faktureret på din konto. 

Hvis det er aftalt, at betalingsforpligtelsen ligger hos tredjepart, og denne ikke opfylder sine vilkår, forbeholder Telenor 
sig ret til at lukke forbindelsen, indtil betalingsforholdet er bragt i orden. Du hæfter også, hvis du låner dit simkort eller 
din forbindelse til en anden person. Du betaler dit abonnement forud, mens dit forbrug bliver opkrævet bagud. Betaling 
for ekstra services skal efter services art enten betales forud eller bagud. Telenor kan beslutte at overføre beløb til 
kommende fakturering eller samle regninger til en kvartalsvis regning. 

Du skal betale din regning senest pā den angivne betalingsdato, som fremgār pā din regning eller pā Mit Telenor. Hvis 
du ikke overholder betalingsfristen, forbeholder Telenors sig ret til at påføre din regning renter og rykkergebyr. Hvis du 
stadig ikke betaler din regning, kan Telenor afbryde din forbindelse eller ophæve aftalen uden yderligere varsel. 


Telenor kan desuden indberette dig til et kreditoplysningsbureau i henhold til lov om private registre mm., og du skal 
betale eventuelle inkassoomkostninger. Dit abonnement vil først blive åbnet igen, når forfalden saldo inklusive rykker- 
gebyr og morarenter er betalt. Du skal desuden betale et genåbningsgebyr pr. abonnement, som er blevet spærret, og 
du betaler også abonnementsafgifter, minimumsforbrug mv. for den periode, hvor dit abonnement/dine abonnementer 
har været afbrudt. Telenor kan kræve, at du skal betale hele den forfaldne saldo, før du kan indgå nye aftaler med Tele- 
nor. Når alt er betalt, åbner vi automatisk for din aftale, medmindre du ønsker at opsige din aftale. Hvis det er tilfældet, 
skal du meddele det skriftligt, inden du betaler regningen. Bliver dit abonnement lukket i bindingsperioden på grund af 
manglende betaling, skal du stadig betale abonnementsafgift for resten af bindingsperioden. 


Betalingsservice 

Du kan tilmelde dig Betalingsservice i forbindelse med indgåelse af aftalen enten via Mit Telenor eller via din bank. Da 
der er kravtil verificering ved godkendelse af betalingsaftaler, betyder dette, at du skal godkende betalingsaftalen 
med en ”Strong Customer Authentication” (SCA). Dette er kun relevant ved oprettelsen af selve betalingsaftalen i Beta- 
lingsservice. Herefter trækkes dine fremtidige betalinger automatisk, baseret på SCA godkendelsen fra oprettelsen. Det 
samme vil gælder, hvis du eksempelvis tilkøber tjenester til dit abonnement, samt op- eller nedgraderer dit abonne- 
ment. Du vil først skulle lave en SCA godkendelse igen, når dit kreditkort, som er tilknyttet betalingsaftalen, udløber. 


Du skal selv sørge for at betale din regning, indtil du kan se betalingen på din betalingsoversigt. Vælger du at betale 
dine regninger via Betalingsservice, opkræver Telenor et betalingsgebyr efter gældende priser, som kan findes på tele- 
nor.dk. Gebyret dækker over Telenors udgift til Nets samt Telenors interne administrationsomkostninger. 


Telenor forbeholder sig retten til at sende en papirfaktura til dig, hvis din automatiske betaling via Betalingsservice af- 
meldes, eller hvis din betaling bliver afvist af din bank. Telenor vil i så fald opkræve administrationsgebyr for papirfak- 
turaen. Overgår du til papirfaktura, skal du selv sørge for at tilmelde din faktura til automatisk betaling via betalings- 
kort betaling eller Betalingsservice. Når du har meldt dig til Betalingsservice, betaler du gebyret for at modtage papir- 
faktura, indtil betalingen fremgår af din betalingsoversigt. 


Automatisk betaling via betalingskort 

Telenor tilbyder en betalingsløsning, der hedder ”betaling via betalingskort”. Det er en service, der sikrer dig, at dine 
regninger automatisk bliver betalt fra dit betalingskort på den dato, hvor der er betalingsfrist. Du kan tilmelde dig ”be- 
taling via betalingskort”, der hvor du i dag køber dine Telenor produkter eller via Mit Telenor. I forbindelse med tilmel- 
ding til "betaling via betalingskort” giver du tilladelse til, at dine betalingskortdata registreres hos NetAxept, som er 
godkendt efter internationale sikkerhedsstandarder. Ved tilmeldingen accepterer du også, at vi trækker et beløb fra dit 
betalingskort hver måned. Det er dit eget ansvar at holde betalingskortdata opdateret, og sikre at disse bliver opdate- 
ret, når du får et nyt betalingskort. Hvis Telenor ikke kan debitere regningsbeløbet fra det registrerede betalingskort, er 
Telenor berettiget til at sende dig en rykker inkl. rykkergebyr jf. Telenors generelle vilkår vedr. rykkergebyrer. 


Du kan gøre indsigelser mod den gennemførte betaling gældende overfor din bank. Ønsker du at benytte denne mulig- 
hed, skal du kontakte din bank senest 8 uger efter betalingen er gennemført. 


Du kan til enhver tid tilbagekalde dit samtykke til, at vi foretager ”betaling via betalingskort”. Dette gør du via Mit Tele- 
nor eller ved at kontakte vores kundeservice. Du kan også til enhver tid ændre betalingskortdata. 


Fakturering af forbrug 

Forbrug i Danmark afregnes pr. 10 KB's. I nogle tilfælde under visse omstændigheder vil det anførte forbrug i kr. på reg- 
ningen afvige marginalt fra forbruget i MB beregnet ud fra vores MB- pris. Dette skyldes, at Telenors afregningssystem 
viser 2 decimaler pā MB- forbruget på regningen, men naturligvis benyttes det faktiske forbrug ved beløbsudregningen 
ikr. 


Håndtering af trafik i net og produkter 

Telenor benytter almindelige trafikprioriteringsteknikker til at sikre dig en optimal brugeroplevelse, herunder til almin- 
delig trafikstyring og til håndtering af trafik spidsbelastningsperioder. I mobile netværk inddeles, styres og prioriteres 

trafikken alene med henblik på at sikre effektiv dirigering og den mest optimale kvalitet for trafikken i relation til kapa- 
citet til rådighed, tilgængelig teknologi og frekvensressourcer (2G, 3G, 4G og 5G), samt acceptabel forsinkelse, forstyr- 
relse og pakketab i forhold til den konkrete type trafik. Signaleringstrafik er prioriteret over anden trafik, taletrafik pri- 

oriteres over datatrafik, og al datatrafik behandles lige. Til dette formål anvendes principper, der er defineret og inter- 

nationalt standardiseret i 3GPP TS 36.331, TS 36.304 og lignende. 

I faste, kablede netværk inddeles, styres og prioriteres trafikken alene med henblik pā at sikre effektiv dirigering og den 
mest optimale kvalitet for trafikken i relation til kapacitet til rådighed, tilgængelig teknologi, samt acceptabel forsin- 
kelse, forstyrrelse og pakketab i forhold til den konkrete trafik. Signaleringstrafik prioriteres højest, da det er en forud- 
sætning for fejlretning og - søgning. Taletrafik er prioriteret over anden datatrafik. Til dette formål anvendes principper, 
der er defineret og internationalt standardiseret i IETF's (Internet Engineering Taskforce) RFC- standarder 


Hastighed 

Du har adgang til nettet med den maksimale hastighed, som vores netværk understøtter i det pågældende område. Vi 
kan ikke garantere, at den forventede hastighed kan opnås i praksis for alle kunder og på ethvert tidspunkt. Hastighe- 
den er blandt andet påvirket af afstand til mast, aktuelle terræn- og bygningsforhold og antal samtidige brugere på 
sendemasten. Endvidere forudsætter opnåelse af de angivne hastigheder, at der benyttes hardware, som understøtter 
de pågældende hastigheder. Hvis du har opbrugt den mængde data, der er inkluderet i dit abonnement, og du over- 
skrider den inkluderede mængde data nedsættes din hastighed til 64/64 Kbit/s. Dette betyder, at visse datakrævende 
tjenester kan være svært - eller direkte utilgængelige, og mindre datakrævende tjenester kan forekomme langsom- 
mere. 


Ikke alle abonnementer giver adgang til anvendelse af 5G. Afhængigt af dit abonnement kan 5G være inkluderet eller 
være en tilkøbsmulighed. Det vil fremgå af din ordrebekræftelse, om 5G indgår eller er tilvalgt dit abonnement. 


Telenors dækningsområde 

Du skal være opmærksom på, at dækning og datahastighed er afhængig af forhold som din fysiske placering, antal 
samtidige brugere, masteplacering og eventuelle dækningsmæssige hindringer. Alt afhængig af disse forhold kan 
dækningen derfor variere i forhold til det af Telenor oplyste. Du kan altid gøre dig bekendt med vores dækningskort i 
Telenor butikkerne eller på telenor.dk. Adgangen til 2G, 3G, 4G og 5G kan ske de steder, hvor der er 2G,3G, 4G og 5G. 
Det er en forudsætning for brugen af vores tjenester, at du benytter terminaludstyr, der understøtter den enkelte ha- 
stighed. Det anvendte udstyrs kvalitet, herunder kvaliteten af udstyrets antenne, software samt frekvens understøt- 
telse har endvidere betydning for din oplevelse af dækning. Vores netværk og dets dækning kan have begrænsninger i 
vores udbygningsfase af netværket. 


Udfald 
Når nettet er travlt optaget, kan du indimellem risikere, at opkald ikke kan gennemføres. Telenor garanterer dog, at 
maksimalt 5% af opkaldene i en travl time risikerer at blive afvist eller falde ud. 


Ændringer i vilkår og betingelser 

Telenor kan til enhver tid ændre de generelle vilkår og eventuelle produktspecifikke vilkår. Telenor kan desuden ændre 
i abonnementer, tjenester, abonnements- og forbrugsafgifter og gebyrer mv. Prisstigninger og ændringer i gebyrer mv. 
kan bl.a. ske som følge af forøgede omkostninger, almindelig inflation og markedsmæssig udvikling samt optimering af 
Telenors forretningsudøvelse. Du vil altid få direkte besked om disse ændringer fx via en tekst på din regning, BS- over- 
sigt, et regningsindstik, sms eller e- mail. Du får besked mindst 30 dage før, så du kan opsige aftalen med virkning fra 
det tidspunkt, hvor ændringen træder i kraft. Ved mindre væsentlige ændringer kan Telenor også vælge at indrykke 
annoncer i dagspressen og/eller på telenor.dk. Er ændringen til din fordel, bliver den ikke nødvendigvis varslet, og giver 
dig ikke ret til at opsige din aftale. 


Særlige forhold, herunder tekniske ændringer 

Telenor har til enhver tid ret til at indføre ændringer, som er nødvendige for at sikre en tilfredsstillende drift af Telenors 
telenet. I visse tilfælde kan det betyde, at opkald bliver afvist eller samtaler afbrudt. Telenor kan afvise opkald fra tele- 
foner eller simkort, der skaber forstyrrelser i Telenors telenet. Du skal straks afhjælpe fejl i tilsluttet udstyr, der giver 
forstyrrelser eller ulemper for driften af Telenors telenet. Eventuelle udgifter i denne forbindelse skal du selv dække. 
Telenor kan også kræve, at du dækker omkostninger til fejlsøgningen. Telenor har ret til at ændre numre, installationer 
og øvrige forhold af hensyn til trafikken på og driften af Telenors telenet. 


Overfgrsel af telefonnummer til Telenor 

Ved at acceptere vilkårene, bekræfter du som ejer af telefonnummeret, at du ønsker at overføre dit telefonnummer fra 
dit nuværende selskab til Telenor. Du skal give Telenor fuldmagt til, med henblik på nummerflytningen, at opsige dit 
abonnement hos dit nuværende selskab. Når du vælger at flytte dit telefonnummer ved udløb af binding og/eller opsi- 
gelsesperiode, bliver dit telefonnummer flyttet til Telenor den førstkommende arbejdsdag efter din bindings- eller op- 
sigelsesperiode er udløbet hos dit nuværende teleselskab. Du kan selv vælge en dato for flytning af dit telefonnummer. 
Vær opmærksom på, at en eventuel binding på et abonnement hos dit nuværende teleselskab vil fortsætte, indtil din 
bindingsperiode udløber, også selv om dit telefonnummer er overgået til Telenor. I den pågældende periode betaler du 
muligvis både os og dit gamle selskab, indtil bindingen er ophørt. 

Kan nummeret ikke overføres, fordi du for eksempel ikke har råderet over det, får du tildelt et Telenor telefonnummer i 
stedet for. Det gælder også, hvis du ikke udfylder den tilsendte fuldmagt korrekt og inden for den angivne frist. Du vil få 
en frist til at udfylde fuldmagten, inden du får tildelt et Telenor telefonnummer. Hvis nummerporteringen ikke gennem- 
føres på den aftalte dato, er kunden berettiget til at modtage kompensation, medmindre den manglende rettidighed 
skyldes kundens forhold. Kunden er også berettiget til kompensation, hvis nummerporteringen medfører, at kundens 
forbindelse er afbrudt i mere end ét døgn, eller hvis en nummerportering gennemføres uden at kunden har anmodet 
om det. Oplysning om størrelsen af kompensationsbeløbet fremgår på Telenor.dk. 


Flytning af internet 

Du kan bestille flytning af dit internetabonnement i Danmark, hvis det er muligt at etablere en internetforbindelse på 
din nye installationsadresse. Ved flytning kan det ikke garanteres, at den nuværende hastighed også kan leveres på 
den nye adresse, da hastigheden afhænger af, hvilke teknologier der er tilknyttet den nye installationsadresse. Telenor 
vil sende regninger til den gamle adresse, indtil meddelelsen om adresseændring er modtaget. Ved flytning inden for 
eventuel bindingsperiode, forbliver kontrakten bindende, og den indbetalte abonnementsafgift refunderes derfor ikke, 
selvom der ikke kan etableres en internetforbindelse på den nye adresse. 


I forbindelse med flytning af internet, skal du være opmærksom på, at hvis du har telefoni via internettet kan Telenor 
ikke levere telefoni på din nye adresse. 


Skift mellem Telenor- løsninger 

Du har mulighed for at konvertere dit abonnement til et andet Telenor-abonnement inden for bindingsperioden. Væl- 
ger du at konvertere til et abonnement, som er billigere end det, du har i forvejen, skal du være opmærksom på, at du 
vil blive opkrævet abonnementsafgift for den resterende del af en eventuel bindingsperiode. Opkrævningen skal beta- 
les med førstkommende faktura efter konverteringen. 


Levering af varer 

Hvis du har købt varen på telenor.dk, sender vi varen til den valgte leveringsadresse, som fremgår af din ordrebekræf- 
telse. Når varen afsendes fra vores lager, modtager du en e- mail med oplysninger om pakkens forsendelsesnummer. 
Har du ændringer til din ordre, kan du kontakte Telenors kundeservice. 


Reklamationsret 

Købelovens almindelige regler om mangler finder anvendelse på de ydelser og produkter, som du køber hos Telenor. 
Du har to års reklamationsret på alle varer, du har købt hos Telenor. Det betyder, at du enten kan få varen repareret, 
ombyttet, pengene tilbage eller afslag i prisen, afhængig af den konkrete situation. Hvis varen bliver beskadiget som 
følge af hærværk, misbrug eller lignende forhold, som du selv er ansvarlig for, dækkes fejlen ikke af reklamationsret- 
ten. Reklamationsretten gælder fra den dag, du modtager varen. Hvis du reklamerer inden for to måneder efter, at 
manglen er opdaget, vil reklamationen altid være rettidig. Telenor betaler udgiften til returforsendelse ved reklamation 
og reparation. 


Du kan sende varen retur som ”modtager betaler”, hvor vi efterfølgende refunderer dit udlæg. Du kan også kontakte 
vores kundeservice og få tilsendt en pakkelabel, hvor Telenor betaler ved modtagelsen af varen. Husk at vedlægge en 
kopi af fakturaen, at sende varen i en forsvarlig emballage, og sørg for at få en kvittering for afsendelse af varen, så vi 
kan tilbagebetale dine fragtomkostninger. 


Reparation 

Skal din vare repareres, kan du aflevere varen i din lokale Telenor- butik. Når du returnerer varen, bedes du oplyse hvad 
problemet er så detaljeret som muligt. Vær opmærksom på, at alle dine data i mobiltelefonen kan gå tabt i forbindelse 
med en reparation. Vi anbefaler derfor, at du laver en backup, inden du indleverer telefonen. Telenor er ikke ansvarlig 
for eventuelt datatab. 


Ejerskifte 

Du kan ikke overdrage dit abonnement i bindingsperioden. Ejerskifte til tredjepart eller anden ejerstruktur efter bin- 
dingsperioden kræver Telenors samtykke. Dette kræver endvidere et skriftligt samtykke fra dig som juridisk ejer og den 
tredjepart, som skal overtage abonnementet. Ved ejerskifte skal al gæld være betalt ud. Hvis den nye ejer ikke kan 
overtage det eksisterende abonnement, får han eller hun et andet abonnement og dermed også et andet telefonnum- 
mer. I tilfælde af konkurs, betalingsstandsning mv. gælder der særlige overdragelsesvilkår. 


Det kræver også en særlig tilladelse fra Telenor, hvis du opretter aftaler med henblik på videreoverdragelse eller udlej- 


ning, og dette gælder også videresalg af trafik. Overtræder du reglerne om ejerskifte, har Telenor ret til uden varsel at 
ophæve aftalen eller nægte dig at få flere aftaler hos Telenor. 

Opsigelse og ophør 

Du kan opsige en aftale skriftligt eller mundtligt med et varsel på mindst 30 dage, medmindre du er i en bindingsperi- 
ode. Du har ret til at få dit nummer flyttet til en anden udbyder, selvom du er i en bindingsperiode. Du vil idenne situa- 
tion fortsat blive opkrævet betaling for abonnement og eventuelt minimumsforbrug for resten af den aftalte bindings- 
periode. Du kan derfor komme til at betale for abonnement hos både Telenor og dit nye selskab i en periode. 


Når din bindingsperiode er slut, fortsætter din aftale på almindelige opsigelsesvilkår, medmindre du mindst en måned 
før bindingsperioden udløber, meddeler at aftalen skal ophøre. Når Telenor har modtaget din opsigelse, får du en be- 
kræftelse og Telenor lukker dit abonnement, når dit opsigelsesvarsel er udløbet. 

Opkræver Telenor beløb for en periode, der går ud over aftalens ophør, får du det for meget opkrævede tilbage ved 
slutafregningen. Når aftalen udløber, opgør Telenor differencen, og du får enten penge tilbage eller en opkrævning. 
Beløb under 25 kr. vil dog hverken blive udbetalt eller opkrævet. 


Misligholdelse 
Ved væsentlig misligholdelse af din aftale er Telenor berettiget til at spærre, afbryde eller lukke dit abonnement/for- 
bindelse eller skriftligt afslutte din aftale med øjeblikkelig virkning. 


Eksempler på væsentlig misligholdelse: 

e Du betaler ikke de skyldige beløb til Telenor inden for den givne frist 

e Duharikkeen fast adresse i folkeregistret 

e Du har givet Telenor urigtige oplysninger 

e Efter påtale undlader du at afhjælpe forstyrrelser mv. af trafikken i Telenors telenet 

e Duchikanererandre brugere af telenettet (spam, hacking mv.) eller Telenors personale 

e Du har et unormalt forbrug (gælder også på produkter med frit indhold) 

e  Uautoriseret adgang til systemer tilsluttet internettet (hacking) 

e Aktuelt eller potentielt misbrug af din forbindelse med eller uden din viden til fx spredning af virus, spam, 
phishing mv. 

e Du anvender udstyr, der ikke er CE- mærket og undlader efter krav fra Telenor herom at frakoble eller afbryde 
udstyret 

e Du undlader efter krav fra Telenor herom at afbryde tilslutning af udstyr eller interne net, der på grund af fejl 
eller lignende i udstyret eller det interne net, giver anledning til forstyrrelser. 

e Du undlader efter krav fra Telenor herom at træffe foranstaltninger med henblik på at afhjælpe forstyrrelser 
mv. af trafikken i Telenors telenet 

e Abonnementet anvendes til formidling af trafik for andre end dig selv eller din husstand, eller en eventuel re- 
gistreret bruger, og dette forhold bringes ikke til ophør umiddelbart efter påtale fra Telenor 

e Du har uden skriftlig tilladelse fra Telenor, ladet andre overtage din IP- adresse, eller på nogen måde ladet an- 
dre disponere over internetadgangen. Abonnementet må ikke anvendes til formidling af trafik for andre end 
dig. 


Afbrydelse af din forbindelse medfører ikke afslag i abonnementsafgiften for den pågældende periode. 
Når din forbindelse i henhold til ovenstående er afbrudt, kan Telenor opsige din aftale uden varsel. 


Ansvar 

Du er som kunde ansvarlig efter dansk rets almindelige regler. Du skal være opmærksom på de sikkerhedsmæssige ri- 
sici, der er forbundet med anvendelse af det i aftalen omhandlede udstyr, herunder muligheden for tredjeparts ulovlige 
indtrængen. I tilfælde af at tredjepart, via det udleverede udstyr, har opnået uberettiget adgang til dine data og/eller 
systemer, er Telenor ikke ansvarlig for dine direkte eller indirekte tab i form af driftstab, tabt fortjeneste mv. Telenor er 
ikke ansvarlig for, at du eller tredjepart via det udleverede udstyr foretager handlinger, der måtte være ansvarspådrag- 
ende. 


Telenor er kun ansvarlig for data i eget mobilnet og udstyr. Vi udøver ingen indflydelse på, eller kontrol med, internet- 
tet eller dit eget netværk (fx dit intranet). Vi er derfor ikke ansvarlige for skader og tab, som du måtte lide som følge af 
opkoblingen til, og brugen af internettet. 


Erstatningsansvar 

Telenor er erstatningsansvarlig efter dansk rets almindelige regler. Telenor er i intet tilfælde ansvarlig for tabt avance, 
driftstab eller andre indirekte tab, medmindre tabet skyldes Telenors forsætlige eller groft uagtsomme handlinger. Når 
en samtale er slut, er det dit ansvar at afbryde forbindelsen. Telenor er uden ansvar for tab pga. afbrydelser, forstyrrel- 
ser eller ændringer af telenet eller teletjenesten ifm. foranstaltninger, der er nødvendige på grund af teknik, vedlige- 
hold og drift eller er pålagt af tilsynsmyndigheder, medmindre Telenor har forsømt at begrænse ulemperne. 

Lovvalg 
Enhver tvist som måtte opstå som følge af denne aftale, skal afgøres efter dansk ret. 


Tvister og klageadgang 

Er du uenig med Telenor i forhold til registreret forbrug, tjenester udbudt af Telenor eller kvaliteten af din vare, skal du 
først kontakte Kundeservice. Du kan klage til Telenors Kundeservice over forhold vedrørende dit abonnement. I den 
periode Telenor behandler din klage, stiller Telenor opkrævningen af det omtvistede regningsbeløb i bero. Det gælder 
dog ikke opkrævningen af morarenter. Telenor afgør som udgangspunkt sagen senest tre måneder efter, at vi har mod- 
taget din klage. I de tilfælde hvor uenigheden mellem dig og Telenor drejer sig om et af Telenor registreret forbrug, 
og/eller du er registreret som privatkunde, kan Telenors afgørelse indbringes for Teleankenævnet, Axeltorv 6, 3. sal th., 
1609 København V, www.teleanke.dk 


Drejer uenigheden sig om en vare, kan du klage til Nævnenes Hus, Center For Klageløsning, Toldboden 2, 8800 Viborg, 
telefonnummer 72 40 56 00, www.naevneneshus.dk, hvis du og Telenor ikke kan blive enige. For alle køb af varer finder 
købelovens regler om mangler anvendelse. Du kan læse mere om reklamationsret på telenor.dk. 


Drejer din klage sig om Squaretrade mobilforsikring og vil du klage over den, kan du henvende dig til Squaretrade på 
telefon 78 77 50 58, e-mail kundesupportQsquaretrade.com, eller skrive til: Squaretrade, Customer Experience Mana- 
ger, Herstedøstervej 27-29, 2620 Albertslund. Husk at angive dit navn, adresse og policenummer. Kan du ikke nå til 
enighed med Squaretrade, kan du klage til Ankenævnet for Forsikring. Find mere information på Ankeforsikring.dk 

Produktspecifikke vilkār - Mobil og Mobilt Internet 


Vores mobil og mobilt internet abonnementer har forskelligt indhold. Læs mere nedenfor, sā du ved hvilke vilkår, der 


gælder for dit produkt: 


Mobil 15 GB +15timer* 


20 GB +Fritale** 


50 GB +Fritale*** 


Fri Data + Fri tale**** 


For gældende priser 


Setelenor.dk 


Setelenor.dk 


Setelenor.dk 


Setelenor.dk 


Samlerabat***** Nej Ja Ja Ja 
Pr SE) ROEN ANENE 19 timer Ubegrænset Ubegrænset Ubegrænset 
Sms og mms i Danmark Ubegrænset Ubegrænset Ubegrænset Ubegrænset 
Data i Danmark 15 GB 20 GB 50 GB Ubegrænset 
Roam Away (sms) Ubegrænset Ubegrænset Ubegrænset Ubegrænset 
Roam Away (data) 10 GB 12 GB 20 GB 20 GB 
Roam Away+ (tale og sms) Ikke inkluderet Ubegrænset Ubegrænset Ubegrænset 
Roam Away+ (data) Ikke inkluderet 12 GB 20 GB 20 GB 


2 GB +2timertale(U18)* 


30 GB +10 timertale (U18)* 


Fri Data + Fri tale (U18)**** 


For gældende priser 


Se telenor.dk 


Se telenor.dk 


Se telenor.dk 


Samlerabat**** Nej Ja Ja 

Tale i Danmark 2 timer 10 timer Ubegrænset 
Sms og mms i Danmark Ubegrænset Ubegrænset Ubegrænset 
Data i Danmark 2 GB 30 GB Ubegrænset 
Roam Away (tale og sms) Ubegrænset Ubegrænset Ubegrænset 
Roam Away (data) 2GB 10 GB 20 GB 


Roam Away+ (tale, sms og data) 


Ikke inkluderet 


*) Forbrug udover de inkluderede timer opkræves 79 øre pr. minut 

**) Opkald fra Danmark til udlandet ikke er inkluderet i Roam Away. 
***) Har du opbrugt dit inkluderede data på mobil, kan du tilkøbe ekstra data til brug i Danmark, Roam Away & Roam Away+ lande 
****) Ved Fri Data er der en fair use grænse på 1.000 GB pr. regningsperiode 
###kk) Samlerabat gælder på udvalgte mobilabonnementer. Du betaler fuld pris for første abonnement. På 2. og efterfølgende abon- 

nementer får du rabat på 50,-/md pr. abonnement. Hvis du fortryder, ændrer eller opsiger et abonnement, ændrer Telenor dine øvrige 
abonnementer med Samlerabat prismæssigt, så du altid opfylder reglerne for Samlerabat. 


Mobilt internet 


Ikke inkluderet 


Mobilt internet 


Ikke inkluderet 


Mobilt internet 


20 GB 50 GB 200 GB 


For gældende priser Setelenor.dk Setelenor.dk Se telenor.dk 


Sms og mms i Danmark Ikke muligt Ikke muligt Ikke muligt 
Data i DK 10 GB 50 GB 200 GB 
Roam Away 10 GB 20 GB 20 GB 


Gælder alle tabeller: Den forventede hastighed på mobil og mobilt internet er 17-71Mbit download. 

Udspecificering af indhold og vilkār for Mobil og Mobilt internet abonnementer 


Inkluderet tale, sms og mms i Danmark (i mobilabonnementer) 

I dit mobilabonnement får du inkluderet tale, sms og mms. Dette gælder kun inden for Danmarks grænser til danske 
numre. Overtakserede numre og udenlandske numre er ikke inkluderet. Færøerne og Grønland ses i denne sammen- 
hæng som udlandet. 


e Vær opmærksom på at numre som 113, 118 samt numre som begynder med 90, beregnes og takseres per se- 
kund. 


Inkluderet data i dit abonnement 

I dit abonnement har du inkluderet data iht. ovenstående tabeller. Dataforbrug i Danmark opgøres pr. 10 KB. Når du har 
opbrugt dit inkluderede data, sættes hastigheden ned til 64/64 Kbit. Du bliver ikke opkrævet for dit forbrug; til gen- 
gæld vil du opleve, at hastigheden på din forbindelse er langsom. 


Tilkøb af ekstra data 

Du kan tilkøbe ekstra data, hvis du får behov for mere data, end der er inkluderet i dit abonnement. Ekstra data til mo- 
bilt internet, kan kun benyttes i Danmark. Ekstra data til dit mobilabonnement kan anvendes både i Danmark, Roam 
Away og Roam Away+ lande. 


Surfkontrol udland 

Vi sikrer dig, at dit dataforbrug i udlandet aldrig kan overstige 450 kr. pr. måned. Når du når grænsen, bliver der auto- 
matisk spærret for yderligere dataforbrug (i udlandet) i den aktuelle regningsperiode. Du bliver informeret pr. sms, 
hvor du også vil have muligheden for at øge dit forbrugsmaks på dataforbrug i udlandet. Ønsker du at vælge en anden 
beløbsgrænse, skal du gå ind på Mit Telenor. Du kan læse flere detaljer på telenor.dk. 


Simkort 

Sammen med dit abonnement får du et simkort og en 8- cifret sikkerhedskode, kaldet pukkode. Dit simkort bliver akti- 
veret den dag dit nummer bliver et aktivt Telenor telefonnummer. Du aktiverer simkortet med pukkoden og derefter 
indtaster du en pinkode, som er din personlige og selvvalgte sikkerhedskode. For mobilt internet er der ikke pinkode på 
simkortet. Det er ikke tilladt at ændre noget på simkortet. 


Bortkomst og tyveri af simkort 

Mister du dit simkort eller bliver det stjålet, skal du straks ringe til Telenor Kundeservice på telefonnummer 72 100 100, 
for at undgå misbrug. Telenor kan kræve en skriftlig bekræftelse på spærringen, og kan også kræve at du anmelder for- 
holdet til politiet. Dette gælder også, hvis en anden person får kendskab til din personlige pinkode, eller hvis der er ri- 
siko eller mistanke om misbrug af simkortet. Når du har underrettet Telenor, er du ikke længere ansvarlig for et efter- 
følgende uberettiget forbrug. 


Du hæfter forsat for betaling af abonnement, minimumsforbrug og andre afgifter, når kortet er spærret. Du kan altid 
bestille et nyt simkort mod betaling. Du kan læse nærmere omkring vilkår på telenor.dk. 


Hvis du ikke melder dit simkort stjålet, hæfter du for eventuelt misbrug op til 8000 kr., hvis Telenor kan godtgøre, at 
pinkoden har været anvendt, og et af de følgende krav er opfyldt: 1) det ulovlige forbrug er sket efter det tidspunkt, 
hvor du har fået kendskab til, at koden er kommet en uberettiget person til kundskab, uden snarest muligt herefter at 
have underrettet Telenor, 2) Du har med vilje oplyst pinkoden til den person, der har misbrugt mobiltelefonen, 3) du har 
udvist en groft uforsvarlig adfærd, der har muliggjort misbruget af mobiltelefonen. 


Du hæfter for misbruget uden beløbsbegrænsning, hvis Telenor godtgør, at du med vilje har oplyst din pinkode til mis- 
brugeren, og at du var eller burde være klar over, at dette ville indebære en risiko for misbrug. 


Omfanget af dit og Telenors ansvar fremgår af lov om betalingstjenester og elektroniske penge. Se følgende gengivelse 
af 899 og § 100 i betalingstjenesteloven: 


8 99. Betalerens udbyder af betalingstjenester hæfter i forhold til betaleren for tab som følge af uauto- 
riserede betalingstransaktioner, jf.$ 97, medmindre andet følger af $ 100. Ved en uautoriseret transak- 
tion skal betalerens udbyder straks og senest ved afslutningen på den efterfølgende arbejdsdag tilba- 
gebetale betaleren beløbet, medmindre betalerens udbyder har rimelige grunde til at have mistanke 
om svig og underretter Finanstilsynet om disse grunde. 


Stk. 2. Hvor en uautoriseret betalingstransaktion er iværksat via en udbyder af betalingsinitieringstje- 
nester, skal den kontoførende udbyder tilbagebetale betaleren beløbet straks og senest ved afslutnin- 
gen på den efterfølgende arbejdsdag, jf. stk. L 

Sensitivity: Internal 


Stk. 3. Er udbyderen af betalingsinitieringstjenester ansvarlig for den uautoriserede betalingstransak- 
tion, skal udbyderen af betalingsinitieringstjenesten efter den kontofgrende udbyders anmodning 
straks holde den kontoførende udbyder skadesløs for tab eller betalte beløb som følge af tilbagebeta- 
lingen til betaleren, jf.$ 98, stk. 3. 


Stk. 4. Finanstilsynet fastsætter nærmere regler om den tekniske gennemførelse af underretningen, jf. 
stk. 1, 2. pkt. 


8 100. Betalerens udbyder af betalingstjenester hæfter i forhold til betaleren for tab som følge af an- 
dres uberettigede anvendelse af en betalingstjeneste, medmindre andet følger af stk. 2-5. Betaleren 
hæfter kun efter stk. 3- 5, hvis transaktionen er korrekt registreret og bogført, jf. dog stk. 2. 


Stk. 2. Betaleren hæfter uden beløbsbegrænsning for tab, der opstår, som følge af at betaleren har 
handlet svigagtigt eller med forsæt har undladt at opfylde sine forpligtelser efter $ 93. 


Stk. 3. Medmindre videregående hæftelse følger af stk. 4 og 5, hæfter betaleren med op til 375 kr. for 
tab som følge af andres uberettigede anvendelse af betalingstjenesten, hvis den til betalingstjenesten 
hørende personlige sikkerhedsforanstaltning har været anvendt. 


Stk. 4. Medmindre videregående hæftelse følger af stk. 5, hæfter betaleren med op til 8.000 kr. for tab 
som følge af andres uberettigede anvendelse af betalingstjenesten, hvis betalerens udbyder godtgør, 
at den til betalingstjenesten hørende personlige sikkerhedsforanstaltning har været anvendt, og 


1) at betaleren har undladt at underrette betalerens udbyder snarest muligt efter at have fået kend- 
skab til, at det til betalingstjenesten hørende betalingsinstrument er bortkommet eller den personlige 
sikkerhedsforanstaltning er kommet til den uberettigedes kendskab, 


2) at betaleren med forsæt har overgivet den personlige sikkerhedsforanstaltning til den, der har fore- 
taget den uberettigede anvendelse, uden at forholdet er omfattet af stk. 5, eller 


3) at betaleren ved groft uforsvarlig adfærd har muliggjort den uberettigede anvendelse. 


Stk. 5. Betaleren hæfter uden beløbsbegrænsning for tab, der opstår som følge af andres uberettigede 
anvendelse af betalingstjenesten, når den til betalingstjenesten hørende personlige sikkerhedsforan- 
staltning har været anvendt og betalerens udbyder godtgør, at betaleren med forsæt har oplyst den 
personlige sikkerhedsforanstaltning til den, der har foretaget den uberettigede anvendelse, og at det 
er sket under omstændigheder, hvor betaleren indså eller burde have indset, at der var risiko for mis- 
brug. 


Stk. 6. Uanset stk. 3-5 hæfter betalerens udbyder for uberettiget anvendelse, der finder sted, 


1) efter at udbyderen har fået underretning om, at det til betalingstjenesten hørende betalingsinstru- 
ment er bortkommet, at en uberettiget person har fået kendskab til den personlige sikkerhedsforan- 
staltning, eller at betaleren af andre grunde ønsker betalingsinstrumentet spærret, 


2) når det er forårsaget af handlinger, der er foretaget af en udbyders ansatte, agent eller filial eller en 
enhed, hvortil udbyderens aktiviteter er outsourcet, eller disses passivitet, eller 


3) fordi udbyderen ikke har truffet egnede foranstaltninger, jf.$ 94, stk. 1, nr. 2. 


Stk. 7. Uanset stk. 3-5 hæfter betalerens udbyder tillige, hvis udbyderen ikke kræver stærk kundeau- 
tentifikation, medmindre betaleren har handlet svigagtigt. Betalingsmodtageren eller dennes udbyder 
skal godtgøre de tab, der er påført betalerens udbyder, hvis betalingsmodtageren eller dennes udby- 
der har undladt at anvende stærk kundeautentifikation. 1 og 2. pkt. finder ikke anvendelse på tjenester 
omfattet af $ 1, stk. 5, og § 5, nr. 14-16. 


Stk. 8. Uanset stk. 3-5 hæfter betalerens udbyder tillige, hvis tabet, tyveriet eller den uberettigede til- 
egnelse af det til betalingstjenesten hørende betalingsinstrument eller den til betalingstjenesten hø- 
rende personlige sikkerhedsforanstaltning ikke kunne opdages af betaleren forud for den uberettigede 
anvendelse. 

Stk. 9. Uanset stk. 3-5 haefter betalerens udbyder tillige, hvis betalingsmodtageren vidste eller burde 
vide, at der forelā en uberettiget anvendelse af betalingstjenesten. 


Stk. 10. Stk. 1-9 finder tillige anvendelse på elektroniske penge, medmindre det ikke er muligt for beta- 
lerens udsteder af elektroniske penge at spærre betalingskontoen eller betalingsinstrumentet. 


Produktspecifikke vilkår - Børneabonnementer til børn og unge 


Telenors tre børneabonnementer retter sig mod børn, som er fyldt 5 år og til unge, som er under 18 år. Et børneabonne- 
ment kan tegnes af den, der har forældremyndigheden over barnet. Til brug for oprettelsen kræves det, at den juridiske 
ejer af abonnementet oplyser barnets fulde navn, fødselsdag og adresse. Det er endvidere et krav, at barnet registreres 
som bruger på abonnementet. Det er kun muligt at oprette ét abonnement pr. barn. 


Abonnementet stopper ikke, når brugeren er fyldt 18 år, men løber indtil brugeren, der er fyldt 18 år, køber en ny mobil- 
telefon hos Telenor. 


Obligatoriske spærringer: 


Spærring for brug af data i lande som ikke er inkluderet i abonnement 
Du kan bruge den mængde data, som er inkluderet i dit abonnement. Med dette abonnement følger også en særlig 
spærring, som bevirker, at brugeren kun kan bruge data i de lande, som er inkluderet i abonnementet. 


Når den inkluderende data er opbrugt, vil hastigheden for data i Danmark blive sænket, og for data i udlandet vil data- 
forbindelsen blive lukket. 


Spærring for køb af ekstra data 
Du bliver automatisk informeret via sms, når dit dataforbrug rammer henholdsvis 80% og 100% af det data, som er in- 
kluderet i abonnementet. Det er ved børneabonnementet ikke muligt at tilkøbe ekstra data. 


Spærring i internationalt farvand 

Med børneabonnementet følger også en automatisk spærring for brug af data, opkald og sms i internationale farvande. 
Dette betyder, at brugeren ikke kan bruge sit abonnement i de zoner, hvor der skal bruges en satellitforbindelse. Dette 
vil typisk være ombord på færger i internationalt farvand. 


Spærringer som kan fravælges: 


Spærring forindholdstakserede tjenester 

En indholdstakseret tjeneste er en service, hvor du bestiller varer, tjenesteydelser mv. med din mobiltelefon. Når man 
køber et børneabonnement, er der automatisk spærret for brugen af indholdstakserede tjenester. Dette betyder, at 
brugeren af telefonen ikke kan deltage i sms- afstemninger, lave donationer, deltage i sms- konkurrencer, købe busbil- 
letter mv. 


Vilkår for Roam Away og Roam Away+ 


Roaming betyder, at du benytter en udenlandsk teleudbyders netværk, når du befinder dig udenfor Danmark. Hos Tele- 
nor har vi inddelt en række udenlandske lande i to forskellige kategorier: Roam Away og Roam Away+. 


Roam Away 
Med Roam Away kan du bruge mobilen i en lang række europæiske lande (se oversigt på telenor.dk/roaming). Du kan 
bruge din inkluderede tale, sms, mms og data, når du er på ferie i udlandet iht. oversigten over mobilabonnementer. 

Når du befinder dig i et Roam Away land, kan du foretage kald til Danmark og Roam Away lande, samt modtage opkald 
til O kr. (gælder ikke overtakserede numre og særtjenester). Vær opmærksom på at opkald fra Danmark til udlandet 
ikke er inkluderet i Roam Away. 


Med Roam Away kan du gratis sende sms'er og modtage sms- kvitteringer (gælder ikke overtakserede numre og særtje- 
nester). Mms'er faktureres som dataforbrug, og dataforbruget indgår som en del af de inkluderede GB. Du kan bruge 
den mængde data, som fremgår af oversigten over mobilabonnementer. Når den inkluderede data er opbrugt, vil din 
dataforbindelse blive lukket, og du vil modtage en sms med yderligere instruktioner. 


Roam Away + 
Med Roam Away+ kan du bruge mobilen i en lang række lande (se oversigt på telenor.dk/roaming). Du kan bruge din 
inkluderede tale, sms, mms og data, når du er på ferie i udlandet iht. oversigten over mobilabonnementer. 


Når du befinder dig i et Roam Away+ land, kan du foretage kald til Danmark, Roam Away og Roam Away+ lande, samt 
modtage opkald til 0 kr. (gælder ikke overtakserede numre og særtjenester). Vær opmærksom på at opkald fra Dan- 
mark til udlandet heller ikke er inkluderet i Roam Away+. 


Med Roam Away+ kan du gratis sende sms'er og modtage sms- kvitteringer (gælder ikke overtakserede numre og sær- 
tjenester). Mms'er faktureres som dataforbrug, og dataforbruget indgår som en del af de inkluderede GB. Du kan bruge 
den mængde data, som fremgår af oversigten over mobilabonnementer. Når den inkluderede data er opbrugt, vil din 
dataforbindelse blive lukket, og du vil modtage en sms med yderligere instruktioner. 


Mere information 
Andre former for udlandsopkald takseres efter de til enhver tid gældende udlandspriser. 
Du kan til enhver tid finde reglerne og en opdateret oversigt over de lande, som gælder for Roam Away og Roam Away + 


på telenor.dk. 


Tilkøb af ekstra data i DK og Roam Away lande 

Bruger du mere data end det, som er inkluderet i dit abonnement, kan du tilkøbe ekstra data, som kan bruges i Danmark 
og Roam Away lande. I løbet af måneden bliver du automatisk informeret, når du nærmer dig grænsen for din inklude- 
rede data. Når det er 100 % opbrugt, sender vi dig en sms. Hvis ikke du vælger at købe ekstra data, sænkes hastigheden 
på dit abonnement 64/64 Kbit. Du bliver ikke opkrævet for dit forbrug; til gengæld vil du opleve, at det går langsomt. 
Befinder du dig i et Roam Away land, når din datagrænse er nået, vil din dataforbindelse blive låst, og du skal selv låse 
den op. Du vil modtage en sms med instruktioner. Overskydende data fra tilkøbt datapakke overføres ikke til næste reg- 
ningsperiode. 


Tilkøb af ekstra data uden for Roam Away 

Skal du rejse udenfor Roam Away og Roam Away+ lande, har du mulighed for at tilkøbe ”Rejsedata 7 dage”, som giver 
dig en mængde ekstra data uden for Roam Away lande. Den ekstra mængde data er gældende i 7 dage, og den data 
som du ikke får brugt bortfalder. Læs mere om produktet og zonerne pā telenor.dk/roaming. 


Særligt omkring brug af Telenor simkort i udlandet og maritime netværk 

Når du befinder dig på udenlandske mobilnet, vil oplysninger om dit forbrug under roaming blive delt med udenlandske 
mobiloperatører, og behandlingen af oplysningerne vil være underlagt en anden lovgivning end den danske. Telenor 
påtager sig intet ansvar for dækning, kvalitet, sikkerhed, udbud af tjenester mv. på udenlandske mobilnet. På samme 
måde kan vi ikke påtage os ansvaret for udenlandske mobiloperatørers eventuelle brug af vores abonnenters data. 


e Nārdubrugerdin mobiltelefon i udlandet, gælder Telenors til enhver tid aktuelle udlandspris i det be- 
søgte land. 

e Frikaldsnumre (fx800- numre) og opkald fra mobiltelefonen via telekort i udlandet er ikke gratis. Du bliver 
som minimum opkrævet lokal takst i landet, og det vil fremgå af din mobilregning. Du betaler altså både 
via telekortet og mobilregningen. Ikke alle udenlandske netværk tillader Telenors kunder at benytte fri- 
kaldsnumre. 

e RoamAway eller Roam Away+ gælder ikke, når du færdes på et maritimt netværk (fx pā en færge mellem 
to lande) eller ombord på et fly. Når du bruger din mobiltelefon på et skib, skal du være opmærksom på, at 
prisen for at ringe og modtage opkald ofte er væsentligt højere end de normale udlandspriser. Du vil mod- 
tage en sms med de gældende priser, når du kommer på et maritimt netværk. 


e Vær opmærksom på at brug af humørikoner/emojis. Hver enkelt emoji kan fylde rigtig mange tegn - én 
emoji kan risikere at fylde mere end en standard- sms på 160 tegn. 


Spærring for roaming 

Du har mulighed for at spærre for tilkøb af data på Mit Telenor. 


Fair use begrænsninger 

Ved aftaleindgåelsen eller pā et senere tidspunkt kan Telenor kræve dokumentation for, at din hjemstedsadresse er i 
Danmark, eller at du har anden fast tilknytning til Danmark, som medfører hyppige eller længerevarende ophold i Dan- 
mark - fx fuldtidsarbejde i Danmark eller andre situationer der medfører hyppigt eller længerevarende fysisk ophold i 
Danmark. Kan du ikke dokumentere dette, er Telenor berettiget til at opkræve en særlig forbrugstakst for dit forbrug af 
roaming i Roam Away eller og Roam Away+ lande. 


Du er som kunde berettiget til at bruge mobiltjenesten under periodiske rejser i Roam Away eller/og Roam Away+ lande 
til samme takst, som hvis forbruget var sket i Danmark, forudsat at dit abonnement på mobiltjenesten giver adgang til 
forbrug i disse lande. 


Ved misbrug eller unormalt forbrug af mobiltjenesten i Roam Away eller og Roam Away+ lande (f.eks. brug af mobiltje- 
nesten til andet end periodiske rejser i de pågældende lande, er Telenor berettiget til at opkræve en særlig forbrugs- 
takst for dit forbrug af roaming i de inkluderede lande (EU- tillæg). Dette kan ske efter forudgående underretning af dig. 
Forhold der, blandt andet, anses for misbrug eller unormalt forbrug af mobiltjenesten i EU: 


L Forbrug af mobiltjenesten i Roam Away eller og Roam Away+ lande, med andre formål end til periodiske rejser 
ide inkluderede lande. 

2. Forbrug registreret over en periode pā minimum 4 måneder viser, at dit forbrug, ikke hovedsageligt er i Dan- 
mark, og at du ikke hovedsageligt opholder dig i Danmark. 

3. Dittilknyttede sim- kort er inaktivt i lange perioder samt, derudover, primært anvendes til roaming. 

4. Du har flere mobilabonnementer og abonnementerne og de tilhørende sim- kort benyttes successivt til 
roaming. 


Telenor vil rette henvendelse til dig, hvis vi registrerer misbrug i henhold til ovenstående. Telenor er berettiget til at 
opkræve EU- tillæg fra det tidspunkt hvor vi underrettede dig, hvis du ikke ændrer dit forbrugsmønster inden for to uger 
efter underretningen, samt at der registreres et faktisk forbrug i Danmark eller ophold i Danmark. Telenor ophører med 
at opkræve EU-tillæg, når dit forbrugsmønster - registreret over en periode pā minimum 4 måneder - dokumenterer at 
du hovedsageligt har forbrug i Danmark, eller at du hovedsageligt opholder dig i Danmark. 


Hvis dit abonnement inkluderer en eller flere datapakker, er Telenor berettiget til at opkræve EU-tillæg for dit forbrug 
af mobildata i de inkluderede lande, der overstiger den grænse for rimeligt dataforbrug i Roam Away eller og Roam 
Away+ lande (fair use- grænse). 


Produktspecifikke vilkår for services 


Telenor har en række ekstra services til dit abonnement. Nogle af dem får du automatisk, andre skal du tilmelde dig, og 
så er der dem, som du skal betale for. Hvis du er i tvivl, så kan du læse mere på telenor.dk, Mit Telenor eller du kan kon- 
takte vores kundeservice 72 100 100 for yderligere information. 


Indholdstakserede tjenester 
En indholdstakseret tjeneste er en tjeneste eller vare, som du eksempelvis køber via sms eller apps. 


Det kan være: 
1) Apps, mobilspil, donationer, konkurrencer, afstemninger mv. 
2) Togbilletter, busbilletter, parkering mv. 


Indholdstakserede tjenester udbydes af Telenor og en række andre indholdsudbydere. 

Du betaler for ydelsen via dit mobilabonnement. Du hæfter for betalingen, også hvis du overlader telefonen eller andre 
enheder med samme betalingsform til tredjemand. Dette gælder dog ikke, hvis dit simkort er blevet misbrugt eller stjå- 
let. Det er dog en forudsætning, at du ikke med vilje eller ved svigagtig adfærd, selv er skyld i misbrug et. 


Bestilling af tjenesterne 

Du køber typisk en indholdstakseret tjeneste ved at sende en sms med en bestemt kode til et firecifret nummer (fx 1212) 
eller via internettet/apps. Når tjenesten er leveret, opkræves beløbet på din næste telefonregning. Beløbet for den ind- 
holdstakserede tjeneste indgår i din saldo i forbindelse med eksempelvis forbrugskontrol. Prisen på en indholdstakse- 
ret tjeneste skal fremgå dér, hvor tjenesten bliver annonceret. Alt efter dit abonnement kan du blive opkrævet for 

datatrafik. Efter købet modtager du en sms som kvittering, hvoraf prisen fremgår, ligesom den også vil fremgå på din 
forbrugsoversigt på selvbetjening/telenor.dk. 


Det er dit eget ansvar at sikre, at din enhed understøtter den bestilte tjeneste, og at der er hukommelse nok på enhe- 
den, samt at du gemmer den rigtigt. Bestiller du en indholdstakseret tjeneste hos tredjemand, hæfter du for betalingen, 
selvom den/de fremsendte tjenester bliver afvist af din enhed. Telenor påtager sig intet ansvar for indholdet af de ind- 
holdstakserede tjenester, der leveres af tredjemand. 


Fortrydelse 

Som forbruger har du som udgangspunkt 14- dages fortrydelsesret. Ved bestilling af indholdstakserede tjenester vil du 
få at vide, at din fortrydelsesret bortfalder, når tjenesten er accepteret. For at bruge din fortrydelsesret skal du undlade 
at downloade eller acceptere tjenesten. Du skal herefter kontakte serviceudbyderen af tjenesten for at få dine penge 
retur. 


Spærring og misbrug 

Overleverer du din enhed til andre - eksempelvis børn - er der en vis risiko for, at de bruger den til at bestille indholds- 
takserede tjenester. Som kunde hæfter du for dette forbrug. Hvis du har mistanke om misbrug, har du mulighed for at 
kontakte Telenor Kundeservice på 72 100 100. Det er muligt kun at spærre for de indholdstakserede tjenester og ikke 
normale sms'er og mms'er. 


Du kan vælge at bruge en pinkode på din telefon, så du mindsker risikoen for at din mobiltelefon bliver brugt uberetti- 
get. 


Ændringer af vilkår 
Telenor er i henhold til de generelle vilkår berettiget til at ændre vilkårene for indholdstakserede tjenester med 30 da- 
ges varsel. 


Registrering og anvendelse af data 
Telenor overfører oplysninger om dit mobilnummer til leverandøren af den indholdstakserede tjeneste. 


Kundeservice 
Du kan få svar på spørgsmål om indholdet af indholdstakserede tjenester, der udbydes af Telenor, hos Kundeservice på 
72100 100. Hvis tjenesten er udbudt af tredjemand, skal du tage kontakt til tjenesteudbyderen. 


Klager 
Vil du klage over et registreret forbrug eller tjeneste udbudt af Telenor, skal du kontakte Telenor Kundeservice på 72 
100 100. Vil du klage over en tjeneste leveret af tredjemand, skal du tage kontakt til tjenesteudbyderen. 


TIDAL 


TIDAL er en musiktjeneste til eget privat forbrug, som du kan tilkøbe til dit mobil- og mobilt internetabonnement. Du 
kan få adgang til al musikken gennem en webapplikation eller downloade en app direkte til din computer, smartphone 
eller tablet. Når du tager TIDAL i brug, skal du samtidig godkende TIDALs brugerbetingelser. Musikken på TIDAL er op- 
havsretligt beskyttet. Ved krænkelse af tredjeparts rettigheder (fx hvis musikken fra TIDAL uberettiget anvendes af an- 
dre end din husstand, ved offentlig afspilning eller brug i erhvervsøjemed) er Telenor berettiget til at afbryde din ad- 
gang til TIDAL, ligesom du kan pålægges et erstatningsansvar. Du kan til enhver tid finde regler og priser på telenor.dk. 


TIDAL Family 

TIDAL Family kan være en del af dit abonnement. Du kan også tilkøbe en adgang, hvis det ikke er inkluderet i dit abon- 
nement. Med TIDAL Family kan du oprette 5 ekstra profiler til dine familiemedlemmer. Hver profil får en selvstændig 
adgang til TIDAL. Ved opsigelse af TIDAL Family vil de øvrige profiler miste adgangen til deres TIDAL konto. 


Behandling af personoplysninger 

Med dit abonnement giver du Telenor lov til at videregive de nødvendige personoplysninger til Telenors samarbejds- 
partner, TIDAL. Der er tale om oplysninger, du giver os, når du bliver oprettet som kunde, fx dit mobilnummer, din e- 
mail og din selvvalgte adgangskode. TIDAL skal bruge oplysningerne til at oprette dig i deres system, så du kan bruge 
tjenesten. TIDAL deler oplysninger med Telenor om, hvorvidt du har taget dit abonnement i brug. 


Datatrafik 

TIDAL bruger løbende datatrafik, som du ikke takseres for i Danmark. Du skal være opmærksom pā, at du i udlandet kan 
blive takseret for løbende dataforbrug. Du kan se de gældende regler for mobilabonnement og inkluderet data i udlan- 
det under "Produktspecifikke vilkår - Mobil og Mobilt Internet”. 


TIDAL- kampagne 

Har du købt oprettelse af et Telenor mobilabonnement og tilvalgt TIDAL som kampagneprodukt, vil dit TIDAL abonne- 
ment blive aktiveret samtidig med aktivering af mobilabonnementet. Dette gælder uanset, om du har taget TIDAL i brug 
eller ej. Den inkluderede TIDAL periode ophører ved opsigelse eller ændring af dit Telenor abonnement. Når den inklu- 
derede periode er udløbet, opkræves du gældende takst for TIDAL, som du vil blive opkrævet, medmindre du opsiger 
dit TIDAL abonnement inden udløbet af den inkluderede periode. 


Ønsker du at opsige, kan du læse mere omkring reglerne for dette under Generelle vilkår - Opsigelse og ophør. 


Yndlingsnummer 

Med Yndlingsnummer flyttes dit fastnetnummer over på dit Telenor mobilabonnement. Du kan modtage opkald til både 
dit mobil- og fastnetnummer på den samme mobiltelefon. Når du ringer eller sms'er, står dit mobilnummer som afsen- 
der. Selvom du modtager opkaldet på din mobil, betaler dem der ringer til dit gamle fastnetnummer fortsat alm. fast- 
nettakst. Du kan købe Yndlingsnummer i forbindelse med alle Telenors mobilprodukter. 


Vi flytter dit nummer 

Har du dit fastnetabonnement hos et andet teleselskab end Telenor, flytter vi dit nummer, samtidig med at vi opsiger 
aftalen med dit nuværende selskab. For at det kan ske, skal du udfylde en fuldmagt, der giver os lov. Det er vigtigt, at 
det er ejeren af fastnetnummeret, der skriver under på fuldmagten. Indtil Yndlingsnummer er oprettet, vil din fastnet- 
operatør, og ikke Telenor, fakturere dine opkald. Først den dag Telenor får nummeret overført fra den anden operatør, 
starter din bindingsperiode - hvis din aftale med os har sådan én. Kan nummeret ikke overføres, fordi du for eksempel 
ikke har råderet over det, får du tildelt et Telenor telefonnummer i stedet for. Det gælder også, hvis du ikke udfylder 
den tilsendte fuldmagt korrekt og inden for den angivne frist. Du vil få en frist til at udfylde fuldmagten, inden du får 
tildelt et Telenor telefonnummer. 


Produkter tilknyttet din fastnetlinje 
Du skal være opmærksom på, at Yndlingsnummer kan have betydning for produkter, der er knyttet til din fastnetlinje: 


e Har du alarmsystemer knyttet til din fastnetlinje, skal du kontakte dit alarmselskab. De fleste kunder har mo- 
derne alarmer, som kan håndtere både en fastnet- og en mobilforbindelse. For ikke at miste din alarmtilknyt- 
ning, når vi flytter dit fastnetnummer til Yndlingsnummer, skal du kontakte dit alarmselskab og få forbindel- 
sesmetoden rettet fra fastnet til mobil. De fleste alarmselskaber skifter din forbindelsesmetode fra fastnet til 
mobil gratis 

e Harduenalarm tilknyttet din fastnetlinje uden abonnement ved et alarmselskab, gælder samme forhold. 
Alarmen vil ikke virke efter overgang til Yndlingsnummer, medmindre den kan ændres til en mobilforbindelse 

e Hardu en fax knyttet til din fastnetlinje og ønsker at beholde den, så anbefaler vi, at du ikke vælger Yndlings- 
nummer 

e Hardu en dankortterminal knyttet til din fastnetlinje, så husk at kontakte din nuværende teleoperatør for at 
høre, hvordan den kan benyttes, når du får Yndlingsnummer 

e Erdin internetforbindelse knyttet til dit fastnet, skal du huske at orientere din internetudbyder om, at du frem- 
over ikke har en fastnetforbindelse 

e Har du ISDN og bruger mere end ét fastnetnummer, skal du huske at opsige ekstra numre 


Ejerskifte 
Vil du på et tidspunkt overdrage dit fastnetnummer til en anden, skal du udfylde en blanket, som du får hos os. Bemærk 
at du omkring tidspunktet for ejerskiftet vil kunne opleve driftsforstyrrelser. 


Opsigelsesperiode 

Du kan opsige Yndlingsnummer med 30 dages varsel. Dit mobil- og fastnetnummer hænger sammen, så hvis du på et 
tidspunkt vil opsige dit mobilnummer og beholde dit fastnetnummer, skal du huske at få overført fastnetnummeret, 
inden du opsiger mobilnummeret. Når dit fastnetnummer er overført, kan du opsige dit mobilnummer. Det er vigtigt, at 
du gør det i den rækkefølge, for lukker du først dit fastnetnummer, kan du ikke få det med dig. Vil du overflytte dit fast- 
netnummer fra Yndlingsnummer til Telenor fastnet, skal du være opmærksom på, at der vil være nedetid på nummeret. 
Ønsker du hverken mobil- eller fastnetnummer mere, skal du blot opsige dit mobil- nummer, så lukker vi begge numre. 
Hvis du ikke længere vil have dit fastnetnummer, opsiger du blot dit Yndlingsnummer. 

SWITCH 


Telenor SWITCH er en service, der giver dig mulighed for at bytte din mobiltelefon til en ny og kun betale for den nyeste. 
Du afleverer din gamle mobiltelefon (købt gennem Telenor) i en Telenor- butik og Telenor sletter herefter dine reste- 
rende afdragsbetalinger. Derefter kan du købe en ny mobiltelefon på en ny afdragsordning samtidig med, at du opret- 
ter et Telenor- abonnement med seks måneders binding eller forlænger dit eksisterende Telenor- abonnement i seks 
måneder. 


Regler for oprettelse af Telenor SWITCH: 
e Du skal købe en mobiltelefon markeret med et Telenor SWITCH- ikon 
e Du skal oprette et Telenor-abonnement, som kan kombineres med SWITCH- aftalen 
e Telefonen skal købes på en 24- måneders afdragsordning 


Du kan lave et SWITCH til en ny telefon, hvis: 

e Telefonen virker som normalt (kan tænde og slukke) 

e Touch-ID virker, og alle knapper er til stede, virker og er ikke løse 

e Skærm, sider og bagside er uden flænger/buler (almindelige brugsslid/brugsridser er ok) 

e Deter samme telefon (IMEI- nummer), du switcher, som står på din købskvittering. Hvis din mobiltelefon er ble- 
vet ombyttet af dit forsikringsselskab, kan du ved forevisning af en kvittering på ombytningen også switche 
erstatningstelefonen, hvis det er samme mærke, model og størrelse 

e — Du har betalt alle dine forfaldne afdrag på tidspunktet, hvor du ønsker at lave et SWITCH. Vær opmærksom pā, 
at vi opgør din konto den 15.i måneden. Hvis du køber din nye mobiltelefon efter denne dato - dvs. mellem den 
15. i måneden og frem til den 1 i efterfølgende måned - skal du betale den pågældende regning for den op- 
gjorte periode, uanset at den ikke var forfalden på SWITCH-tidspunktet 

e Et SWITCH kan tidligst ske efter 12 måneder med 12 betalte afdrag, og senest inden udgangen af 24. måned 

e EtTelenor SWITCH kræver, at du kan kreditgodkendes 

e EtTelenor SWITCH kan kun foretages i en Telenor- butik 


Hvad skal afleveres: 
Du skal aflevere den mobiltelefon, som du ønsker at switche til en ny. Du er velkommen til at aflevere medfølgende ud- 
styr som f.eks. oplader, men det er ikke et krav. 


Find my iPhone og andre lignende tjenester samt ansvar for data: 

Du er selv ansvarlig for, at ”Find my iPhone” og lignende tjenester er deaktiveret på din mobiltelefon, inden du afleverer 
den. Hvis dette ikke er tilfældet, kan vi ikke videresælge den, og du vil blive opkrævet dine resterende afdragsbetalin- 
ger. 


Det er dit eget ansvar at fjerne indhold/data fra din mobiltelefon, inden du overgiver den til Telenor, ligesom det er dit 
eget ansvar at gemme dette indhold/data på andre enheder, hvis du ønsker at bevare dem. For en sikkerheds skyld ren- 
ser Telenors partner indleverede mobiltelefoner, men der er ingen garanti for, at indholdet/data ikke kan genskabes af 
tredjemand. 


Telenor eller Telenors partner kan ikke drages til ansvar for manglende fjernelse af indhold/data fra indleverede enhe- 
der, uanset hvordan rensningen er foregået. 


Hvis Telenor eller Telenors partner bliver opmærksom på indhold/data, som strider mod gældende lov, forbeholdes 
retten til at anmelde forholdet til politiet og/eller andre relevante myndigheder og rettighedshavere. 

Ingen fortrydelsesret: 

Hvis du vælger at lave et SWITCH, skal du være opmærksom på, at du ikke kan fortryde, da vi videresælger din gamle 
mobiltelefon med det samme. Hvis det viser sig, at din mobiltelefon ikke virker i henhold til vores betingelser, forbehol- 
der vi os retten til at ophæve aftalen og returnere din mobiltelefon. Du vil i den forbindelse blive opkrævet dine reste- 
rende afdragsbetalinger for mobiltelefonen samt et administrationsgebyr. 


Misligholdelse af aftalen kan betyde, at du mister din mulighed for at lave et SWITCH. 

Skermskift 


Med Skærmskift kan du få skiftet skærmen pā din mobiltelefon til en fast lav pris. Du får Skærmskift med på din mobil- 
telefon købt hos Telenor, når du samtidig køber et abonnement. Du kan bruge Skeermskift én (1) gang om året. Der skal 
således gå 365 dage mellem anvendelsen af Skærmskift. 


Helt praktisk betyder det, at hvis du ønsker at få skiftet din skærm, om den bare skal skiftes, den er ridset eller ødelagt, 
så kan du som kunde i Telenor aflevere din mobiltelefon i en af vores butikker, og vi vil herefter skifte din skærm til en 


ny. 
Skærmskift gælder kun på kab foretaget fra og med 27. april 2020. 


Omfattet af Skærmskift 

Når du køber en mobiltelefon hos Telenor sammen med et af vores abonnementer, får du Skærmskift med i købet. 

Hvis du køber en ny telefon på dit eksisterende abonnement, får du Skærmskift på den nye telefon, men mister Skærm- 
skift på den gamle mobiltelefon. 


Har du købt en mobiltelefon og et abonnement, som senere ikke er den del af Telenors abonnementsporte- 
følje på www.telenor.dk, er du stadig omfattet af Skærmskift, så længe du fortsat har dette abonnement hos Telenor. 


Alle mobiltelefoner købt med et Telenor-abonnement hos en af vores eksterne distributionspartnere, fx Elgigan- 
ten, har også Skærmskift. Telefoner købt andre steder har ikke Skærmskift hos Telenor og kan ej heller købe det. 


Hvis du overdrager dit abonnement til en anden, svarer det til, at du opsiger dit abonnement, hvorfor Skærmskift opsi- 
ges. 


Du finder de til enhver tid gældende abonnementer og mobiltelefoner på telenor.dk. 


Anvendelse af Skærmskift 
Du kan bruge Skaermskift én (1) gang om året. Der skal således være 365 dage mellem anvendelsen. De 365 dage gæl- 
der fra den dato, din indlevering af mobiltelefonen er registreret. 


For at benytte Skærmskift skal du henvende dig i en af Telenors butikker. I butikken hjælper vi dig med at oprette en 
reparationssag til vores reparationspartner, Carel Bor du ikke i nærheden af en af Telenors butikker, kan du ringe 
til os og så finder vi en anden løsning. 


Når du opretter reparationssagen i forbindelse med brug af Skærmskift, vil Carel reservere et beløb svarende til din 
egenbetaling, uanset hvilken betalingsløsning, du vælger. Reparationen vil ikke blive foretaget, før reservationen er 
gennemført. Det reserverede beløb trækkes først fra dit betalingskort, når Carel har afsendt din reparerede telefon. 


Din telefon udleveres først, når hele din regning til Careler betalt til Carel. 


Med Skærmskift bliver din skærm typisk repareret/skiftet i løbet af 3-5 hverdage. 


Hvor længe gælder Skærmskift? 
Skærmskift gælder i 36 måneder fra du har købt din telefon og dit abonnement. Efter 36 måneder vil du modtage en 
besked om, at dit abonnement ikke længere indeholder Skærmskift. 


Hvad dækker Skærmskift? 

Skærmskift dækker, hvis du ønsker at få din skærm skiftet. Derudover dækker Skærmskift også alle typer skader eller 
skrammer på din skærm, som du ønsker skal repareres. Alle reparationer foretages med OEM-reservedele, hvilket bety- 
der, at det er originale reservedele, vi anvender. 


Skærmskift forhindrer ikke, at du får foretaget andre reparationer i løbet af de 365 dage, hvor Skærmskift ikke kan an- 
vendes til at dække et skærmskift. Det betyder altså, at du gerne må skifte din skærm udenom eller via Telenor, men du 
skal i så fald selv betale alle omkostninger. For at opretholde Skærmskift samt garanti skal reparationen være ud- 

ført med originale reservedele. 


Hvad dækker Skærmskift ikke? 

Hvis vi kan konstatere, at din skeerm ikke er original, eksempelvis fordi du har fāet den skiftet hos en uautoriseret repa- 
ratør, dækker Skermskift ikke. 


I tilfælde hvor telefonen ikke kan gøres funktionsdygtig eller genvinde sin fulde funktionalitet, kan Skærmskift heller 
ikke benyttes. Vi vil afvise en reparation via Skærmskift, hvis telefonens ramme er revnet og/eller bøjet, eller hvis 

der konstateres fugt, der ikke kan affugtes mv. Skærmskift dækker kun udskiftning af den del af telefonen, som viser 
information på skærmen, hvilket konkret henfører til mobiltelefonens forside. Skærmskift kan heller ikke anvendes, hvis 
det vurderes, at limen, der skal fæstne glasset, ikke kan hæfte ordentligt. 


I tilfælde hvor du ikke kan anvende Skærmskift, vil vi fremsætte alternative løsningsforslag og priser, eller returnere din 
ødelagte telefon. Hvis du tilbydes en anden telefon, kan denne være genfabrikeret af producenten, men den vil fremstå 
som ny dvs. med nyt batteri, ny skærm, ny ramme, nyt IMEI og ny reklamationsret. 


Hvad koster Skærmskift? 
Du får Skærmskift med i dit abonnement, hvis du også har købt en mobiltelefon, og købet er foretaget fra den 27. april 
2020. 


Din egenbetaling af Skærmskift afhænger af mobiltelefonens pris på købstidspunktet. Der er tale om telefonens 
pris uden medregnet rabat eller lignende fratrukket. 


Mobilens pris på købstidspunktet uden medregnet rabat Egenbetaling for skift af ødelagt skærm 


0-2.999,99 DKK (inkl. moms) 149 DKK (inkl. moms) 


3.000 - 6.999,99 DKK (inkl. moms) 299 DKK (inkl. moms) 
7.000 - 18.000 DKK (inkl. moms) 499 DKK (inkl. moms) 


Hvis vi finder flere fejl end en ødelagt skærm? 

Hvis vifinder yderligere fejl, når telefonen er sendt ind, vil du modtage information via mail eller pr. telefon, hvor vi in- 
formerer dig om de fundne skader samt en pris pā udbedring heraf. Det er frit for dig, om du ønsker at udbedre de andre 
skader, som vi finder. 


Hvis du ikke er tilfreds med reparationen samt klagevejledning 

Du skal kontrollere, at din nye skærm - og resten af telefonens funktioner - er fuldt funktionsdygtige, når du modtager 
telefonen igen. Hvis enheden stadig er defekt, skal du hurtigst muligt kontakte Carelog aftale, hvordan en udbedring 
løses. Du finder kontaktinformationer på careLdk. 


Hvis du ikke kan blive enig med Telenor og du ønsker at klage over reparationen, kan du henvende dig til Nævnenes 
Hus, Center For Klageløsning, Toldboden 2, 8800 Viborg, telefonnummer 72 40 56 00, www.naevneneshus.dk. 


Tab af data i forbindelse med reparation 

Telenor er ikke ansvarlige for tab af data og påtager sig således intet ansvar for bevarelsen af data i eller på enhe- 
den, herunder dine personoplysninger, når vi har modtaget din telefon. Vi anbefaler, at du tager en sikkerhedskopi af 
dine personoplysninger og anden data, før du anvender din Skærmskift. 


Ændringer af vilkårene 

Telenor kan til enhver tid ændre vilkårene for Skærmskift. Du vil altid få direkte besked om disse ændringer fx via en 
tekst på din regning, sms eller e- mail. Du får besked mindst 30 dage før ændringen træder i kraft, så du kan opsige din 
aftale med virkning fra det tidspunkt, hvor ændringen træder i kraft. Ved mindre væsentlige ændringer kan Telenor 
også vælge at indrykke annoncer i dagspressen/og eller oplyse om dette på telenor.dk. Er ændringen til fordel, bliver 
den ikke nødvendigvis varslet, og giver dig ikke ret til at opsige din aftale. 


Telenor kan til enhver tid ændre beløbet for forbrugerens egenbetaling samt ændre den inkluderede periode 
for Skærmskift. Dette kan være på grund af ændrede vilkår fra Telenors samarbejdspartnere, krav fra myndigheder eller 
andre forhold. 


Hvis Telenor helt eller delvist ophører med at udbyde Skærmskift, kan Telenor med et varsel på mindst Imåned opsige 
aftalen herom helt eller delvist eller konvertere aftalen til en anden tilsvarende tillægsydelse. 


Ophør af Skærmskift 

Hvis du vælger at opsige dit abonnement, for eksempel ved at flytte dit nummer til en anden udbyder, så vil dit Skærm- 
skift blive inaktivt, når dit abonnement ikke længere er aktivt hos Telenor. Herefter vil Skærmskift ikke kunne benyttes, 
før du igen ejer et Telenor mobilabonnement samt fremviser kvittering for Skærmskift. Bemærk at de 36 måneder løber 
fra købstidspunktet af mobiltelefonen. 


Databeskyttelse 

Indsamling, opbevaring og behandling af dine personoplysninger følger Telenors generelle betingelser herfor. Disse 
kan findes på www.telenor.dk. 


SWITCH 
Hvis du har en skade på din skærm, når du vil lave et SWITCH, så bliver du bedt om at betale den gældende egenbeta- 
ling for skærmskaden. Har du andre skader, vil du blive opkrævet reparationsprisen for dem. 


Skærmskift håndteres i samarbejde med Carel 
Telenor har et samarbejde med virksomheden Carelder ejes af numberlservice A/S, som siden 2007 har specialiseret 
sig i service og reparation af mobile produkter. Careludfører reparationer af mobiltelefoner på vegne af Telenor. 


Carelhar hovedkontor på Kometvej 16,6230 Rødekro. Carels CVR nummer er 30350847. 


Hos Carelrepareres dit produkt med originale reservedele af uddannede og professionelle teknikere. 


Produktspecifikke vilkår - Internet 


Køb af internet forudsætter, at Telenor har mulighed for at levere internet på installationsadressen. Telenors internet 
leveres via enten telefonlinje (DSL), kabel-tv (coax) eller fiber. Afhængigt af teknologier tilknyttet installationsadres- 
sen kan udvalget af hastigheder variere. Du kan finde gældende priser for internet på telenor.dk. 


Etablering af internet 
Din internetforbindelse etableres enten som Gør- det- selv, Godt- i- gang (med tekniker) eller Gravearbejde. Ved opret- 
telsen vil du blive oplyst om hvilken etableringsmetode, vi kan tilbyde på din adresse. 


Gør- det- selv betyder, at du selv skal foretage de nødvendige installationer på leveringsadressen, her- 
under fysisk opsætning af udleveret udstyr. 


Godt-i- gang betyder, at dit internet skal etableres af en tekniker, som betales af dig iht. gældende pri- 
ser på telenor.dk 


Gravearbejde betyder, at etablering af dit internet kræver arbejde uden for din bolig fx i form af ned- 
gravning af tomrør og fremskydning af kabler. Herudover kommer der en tekniker og laver de endelige 
installationer indendørs. Gravearbejde samt tekniker betales af dig iht. gældende priser på telenor.dk. 


I visse tilfælde kan det blive nødvendigt med en tekniker eller gravearbejde, selvom der er bestilt Gør- det- selv. Tekni- 
kerbesøg og gravearbejde er en selvstændig ydelse, som betales af dig i henhold til gældende priser. 

Skal internetforbindelsen etableres ved teknikerbesøg eller gravearbejde, er du forpligtet til at give den af Telenors 
anviste netoperatør adgang til installationsadressen, så det er muligt at foretage installation af det nødvendige stik. Er 
det ikke muligt for netoperatøren at få adgang til bopælen i det aftalte tidsrum, skal Telenor have besked minimum 48 
timer før besøget. Hvis det ikke sker rettidigt, eller netoperatøren ikke kan få adgang til bopælen, når denne møder op, 
faktureres du et gebyr for forgæves teknikerbesøg efter den til enhvertid gældende pris. 


Netoperatøren bestemmer den nærmere placering af nettermineringspunktet. Hvis der tidligere er etableret et netter- 
mineringspunkt på adressen, benyttes dette. Det vil i nogle tilfælde være nødvendigt at trække nye kabler langs hus- 
mur o. I. - Hvis dette betyder en ekstra omkostning, vil du blive kontaktet af Telenor, som vil rådføre sig med dig om, 
hvorvidt du fortsat ønsker etablering mod egenbetaling. 


Hastighedsbegrænsning 

For at få 1000mbit via kabel- tv- stikket, er det en forudsætning at netværket på installationsadressen er opgraderet til 
standarden kaldet Docsis 3.1. Enkelte steder i landet er netværket endnu ikke opgraderet og i disse områder vil den mak- 
simale hastighed være 300mbit download og 60mbit upload. Den oplyste hastighed kan alene opnås ved kablede for- 
bindelser i hjemmet. 


Særligt vedrørende internetudstyr 
Du låner udstyret som bruges til levering af Telenors internet. Telenor har ejendomsretten til alt leveret udstyr, og du 
kan ikke disponere over (sælge, udleje, pantsætte mv.) udstyret eller foretage indgreb i dette. Tilsidesættelse af 

ejendomsretten medfører øjeblikkelig nedlukning af din Internetforbindelse samt et evt. erstatningskrav. Ved tyveri, 
force majeure o.l. er det dig eller din forsikring, der skal dække Telenors tab. Telenor forbeholder sig ret til at opkræve 
erstatning for defekt udstyr, hvor defekten er opstået ved ikke normalt brug af udstyret. Telenor kan ikke indestå for 
brug af tredjeparts udstyr. Telenor forbeholder sig retten til at fremsende nyt udstyr, hvis det tidligere fremsendte ikke 
længere lever op til Telenors krav. Fremsendes dette forpligter du dig til at udskifte udstyret og returnere det gamle til 
Telenor. 

Telenor kan kun garantere, at forbindelsen virker, hvis udstyret er tilsluttet direkte i hovedstikket på installationsadres- 
sen. Du skal sikre, at forbindelsen til internettet benyttes på en måde, der ikke forårsager forstyrrelser, afbrydelser 
el.lign. Indtræder sådanne forstyrrelser, skal du straks træffe de fornødne foranstaltninger. 


Placering af udstyr (router og wifi-forstærker) 

Fysiske forhold på installationsadressen kan betyde, at de angivne produktspecifikationer for udstyret ikke kan efterle- 
ves. Telenor påtager sig ikke ansvar for, at du som følge af fysiske forhold på installationsadressen ikke kan opnå den 
rækkevidde på det trådløse udstyr, som er angivet i udstyrets produktspecifikation. 


Opgradering og nedgradering 

Du kan op- og nedgradere din internetforbindelse inden for det produktsortiment, Telenor udbyder, hvis det teknisk er 
muligt. En ændring vil ske hurtigst muligt. Et skift af hastighed kan medføre skift af teknologi og i nogle tilfælde derfor 
også en ny router. Hvis Telenor fremsender en ny router til dig, du skal returnere det gamle udstyr efter samme ret- 
ningslinjer som ved opsigelse af abonnement. 


Driftssikkerhed 

Der kan forekomme udsving i internethastigheden. Udsving kan evt. forekomme som følge af ændringer i linjekvaliteten 
og som følge af påvirkningen mellem down- og upload ved høj belastning af forbindelsen. Telenor forbeholder sig ret 
til i særlige tilfælde midlertidigt at begrænse mulighederne for anvendelse af internettjenesten på grund af drifts- og 
sikkerhedsmæssige forhold. Du kan læse mere om den forventede hastighed på http://speedtest.telenor.dk. 


Fejlretning 

Fungerer dit internet eller udstyr ikke, er det dit ansvar at kontakte Telenor Support og melde fejlen. Telenor forpligter 
sig herefter hurtigst muligt til at afhjælpe fejl i egne anlæg og installationer. Fejlretning sker i almindelighed inden for 
normal arbejdstid iht. Telenors åbningstider. Hvis du er tydeligt skyld i unødig fejlretning for Telenor, forbeholder Tele- 
nor sig retten til at fakturere dig for denne unødige fejlretning. Hvis det konstateres, at fejlen kan henføres til nedbrud, 
forstyrrelser el lign. itransmissionsveje og udstyr hos en anden operatør, videregiver Telenor fejlmeldingen til denne. 
Ved fejlsøgning og afhjælpning af fejl skal du sikre, at Telenor eller samarbejdspartnere snarest får adgang til udstyr og 
installationer på installationsadressen. I nødvendigt omfang skal du desuden medvirke ved fejlsøgning og afhjælpning 
af fejl i eget udstyr og installationer på installationsadressen. 


Telenor er berettiget til at foretage nødvendige ændringer af Telenors telenet og tjenester for at sikre en tilfredsstil- 
lende drift eller for at imødekomme myndighedskrav. Telenor tilstræber at informere dig om ændringer med passende 
varsel, hvis Telenor skønner, at ændringen har væsentlig betydning for din brug af tjenesten. 


Returnering af udstyr ved opsigelse 

Ved abonnementsaftalens ophør oplyses du om, hvorvidt Telenor ønsker udstyret retur. I så fald skal du senest 14 dage 
efter aftalens ophør returnere udstyret til Telenor. Telenor forbeholder sig ret til at tage et gebyr efter gældende priser, 
hvis du ikke har returneret udstyret i løbet af de 14 dage. Bemærk at returnering af udstyr ikke i sig selv gælder som en 
opsigelse. Ønsker du at opsige, kan du læse mere omkring reglerne for dette under Generelle vilkår. 


Tilfredshedsgaranti 

Du har tilfredshedsgaranti på dit internet hos Telenor. Tilfredshedsgarantien indebærer, at du kan fortryde dit internet- 
køb inden for 30 dage fra den dag, din forbindelse bliver aktiv. Hvis du bruger din tilfredshedsgaranti vil du få refunde- 
ret alle omkostninger, du har haft til køb af internet hos Telenor. Dette gælder dog ikke, hvis vi har opkrævet dig for et 
forgæves teknikergebyr (hvis du ikke har været hjemme på aftalt tidspunkt), hvis der er udført arbejde, som er udover 
det nødvendige (fx flytning af stik i væg) eller gravearbejde. Du kan til enhver tid se gældende priser og gebyrer på te- 
lenor.dk. 


Returnering af router kan ske gratis til en af vores Telenor butikker. Du kan også vælge at sende routeren retur; her skal 
du selv betale fragten. 

Services til internet 


Statisk IP 
Med Statisk IP fār din internetforbindelse en fast tilknyttet IP- adresse. Servicen kan du bestille pā Mit Telenor. 


WiFi 6-router 

Du kan tilvælge en WiFi 6-router til dit fiber internetabonnement i stedet for vores standard- router. Herved får du en 
"Icotera i4882"-router for et ekstra månedligt beløb. WiFi 6- routeren giver maximal udnyttelse af WiFi- forbindelsen i 
dit hjem med forbedring af både signalstyrke og rækkevidde. 


WiFi- forstærker 
Med et abonnement på WiFi- forstærker får du mulighed for at forstærke signalet og udvide rækkevidden på dit WiFi. 
WiFi- forstærkeren virker udelukkende med den router, du har fået tilsendt fra Telenor. 


Gældende for WiFi 6- router og WiFi- forstærker 

Telenor kan ikke garantere fuld signalstyrke, da vægge - især beton - kan forringe signalet væsentligt, ligesom andre 
trådløse netværk og anden støj kan påvirke signalet. Andre elektroniske enheder, trådløse signaler mv. kan også på- 
virke stabiliteten af det trådløse netværk. 


Telenor har ejendomsretten til udstyret, og du kan ikke disponere over (sælge, udleje, pantsætte mv.) udstyret eller 
foretage indgreb i dette. Tilsidesættelse kan medføre et erstatningskrav. Ved tyveri, force majeure o.l. er det dig eller 
din forsikring, der skal dække Telenors tab. Telenor forbeholder sig ret til at opkræve erstatning for defekt udstyr, hvor 
defekten er opstået ved ikke normalt brug af udstyret. Du vil modtage en regning pålydende Telenors erstatningskrav. 


Ønsker du at opsige, kan du læse mere omkring reglerne for dette under Generelle vilkår. 
Bemærk at returnering af udstyr ikke i sig selv gælder som en opsigelse af abonnementet. 


Behandling af personoplysninger 


Telenors behandling af personoplysninger sker i overensstemmelse med gældende lovgivning. For yderligere informa- 
tion om Telenors behandling af personoplysninger henvises til vores databeskyttelsespolitik på telenor.dk 

Telenor anvender dine personoplysninger til en række formål, som primært er med henblik på at opfylde vores kontrakt 
med dig. Vi anvender hovedsageligt dine personoplysninger for at kunne administrere dit abonnement samt levere de 
ønskede tjenester til dig. Dette omfatter blandt andet, at vi indhenter kreditoplysninger, skaber og vedligeholder abon- 
nement- og regningsinformationer, behandler trafik- og lokaliseringsdata i forbindelse med overføring af kommunika- 
tion og debitering heraf. 


Telenor kan vælge at sende dig produktinformation via sms, mms, e- mail, brev eller lign. Og har du givet lov, kan Tele- 
nor sende dig markedsføringsmateriale om produkter via sms, mms eller e- mail. 


Vi behandler også dine oplysninger for at opfylde vores retlige forpligtelser, blandt andet til at fastslå hvor du befinder 
dig, hvis politi eller redningstjeneste behøver denne information, og videregivelse af oplysninger til nummeroplysnin- 
gen, herunder publicering på internettet, medmindre du har valgt hemmeligholdelse. Arten af de registrerede oplys- 
ninger afhænger af hvilken tjeneste, din aftale vedrører. Vi registrerer blandt andet navn, adresse, IP-nummer, det 
kaldte nummer, tidsregistrering af forbruget, samt hvor meget data, der forbruges. For mobilabonnementer registreres 
også simkort- nummer, IMEI- nummer på terminalen og lokationsdata. 


Viregistrerer dit telefonnummer, når du ringer til vores Kundeservice. Det bruger vi til at sende dig en automatisk gene- 
reret sms, hvor vi beder om din feedback på din oplevelse, så vi løbende kan forbedre kvaliteten af vores service. Regi- 
streringen bliver automatisk slettet efter 30 dage. Vi anvender også dit telefonnummer til at sende dig en automatisk 
genereret sms, hvor vi beder om din feedback på din oplevelse på vores netværk, så vi løbende kan forbedre kvaliteten 
af vores service. Dit telefonnummer bliver tilfældigt udvalgt, og vi registrerer ikke din lokation, før du giver samtykke. Vi 
beder om dit samtykke i sms'en. Hvis du ikke giver samtykke, registrerer vi ikke din lokation. 


Registrering af bruger 


Det er muligt for en juridisk ejer at registrere brugere på de enkelte abonnementer. Dette vil give brugeren ret til at di- 
sponere over abonnementet selv, herunder foretage ændringer, bestille services mv. Det vil fortsat være den juridiske 

ejer, der hæfter for abonnementet. Registrering af bruger kan ske via Mit Telenor. Du skal være opmærksom pā, at du 
som udgangspunkt ikke har ret til indsigt i andres personlige oplysninger. Derfor anbefales det, at du som juridisk ejer 
registrerer den reelle bruger af abonnementet, hvis du ikke selv er både juridisk ejer og den reelle bruger. 


Ret til indsigt 

Du har med visse lovmæssige begrænsninger ret til at få indsigt i de oplysninger, vi behandler om dig. Både ejer af mo- 
bilabonnementet og den registrerede bruger kan bede om indsigt i den persondata, der er registreret i relation til 
abonnementet og brugen af de tjenester mv., der er omfattet af abonnementet. Ejeren vil typisk få indsigt i fakture- 
ringsoplysninger og mere generelle persondata, der relaterer sig til abonnementet. Den registrerede bruger vil få ad- 
gang til mere specifikke persondata i relation til brugen af den tjeneste, som brugeren er registreret på. I mange til- 
fælde vil ejer og bruger være én og samme person. I andre tilfælde vil ejer have registreret en bruger på abonnementet. 
Da persondata ikke må udleveres til andre end den person, som oplysningerne angår, er det væsentligt, at ejer sikrer, at 
den egentlige bruger er registreret, hvis retten til indsigt i persondata ønskes udøvet. Det kan være udtryk for væsentlig 
misligholdelse af kontrakten med Telenor, hvis der anmodes om indsigt i persondata, der angår andre end én selv. 


Børns rettigheder 

Børn kan selv udnytte deres rettigheder, når de er fyldt 15 år, hvis de er registrerede som brugere. Forældrene vil i så 
fald blive orienteret om barnets rettighedsanmodning. Der kan dog forekomme tilfælde, hvor Telenor konkret vurderer, 
at forældresamtykke kræves. Børn under 15 år kan ikke udnytte deres rettigheder uden forældresamtykke. Forældre til 
børn mellem 15 og 18 år kan som udgangspunkt udnytte rettigheder på vegne af barnet. Barnet vil efter omstændighe- 
derne, hvis det er registreret som bruger, blive orienteret om rettignedsanmodningen samt få mulighed for at mod- 
sætte sig denne. Forældre til børn under 15 år kan udnytte rettigheder på vegne af barnet. 


Du har en række rettigheder i henhold databeskyttelseslovgivningen. Du kan læse om disse i Telenors databeskyttel- 
sespolitik på telenor.dk. 


Telenor Smartaftale 


$ 1Parterne 

Denne aftale indgås mellem Lāntager og Telenor A/S, Frederikskaj 8, 1780 København V, CVR 19433692. Parterne er 
berettiget og forpligtet efter aftalen. Lāntager hæfter for betaling af de ydelser, der er angivet i aftalen, også i tilfælde, 
hvor Låntager overlader det købte til en anden bruger. 


$ 2 Stk. 1Betingelse for indgåelse af aftalen 

Det er en betingelse for indgåelsen af Kreditaftalen, at Låntager samtidig indgår en abonnementsaftale med Telenor, 
samt at betaling af de aftalte ydelser foretages via betalingskort. Såfremt Lāntager i løbet af aftalens løbetid framelder 
betaling via betalingskort, forbeholder Telenor sig ret til at opkræve kr. 49 pr. fremsendt girokort eller 9,75 kr. for be- 
taling via Betalingsservice. 


$ 2 Stk. 2 Betingelser for indgåelse af aftale vedr. tilbehør 

Ved kab af tilbehør på kreditaftale er det en betingelse, at Låntager indgår en abonnementsaftale med Telenor eller 
allerede har et igangværende abonnementsforhold med Telenor (enten mobil-, mobilt internet- eller internet- abon- 
nement). Låntagers valg af afdragsperiode er begrænset af, at den samlede månedlige rate for ordren ikke på noget 
tidspunkt må være under 25 kr. om måneden. Såfremt der indgår flere tilbehørsvarer i samme ordre, skal afdragsperio- 
den for samtlige stykker tilbehør være identisk. 


8 3 Betalingsbetingelser 

Samlede kreditomkostninger =0 kr. 

ÅOP =0% 

Ydelserne anses for betalt, når det opkrævede beløb er indbetalt i et dansk pengeinstitut inden for betalingsfristen. 
Ekstraordinære indbetalinger kan ske via følgende weblink telenor.dk/privat/mit- Telenor. Ved ekstraordinære indbeta- 
linger vil beløbet blive fratrukket den skyldige saldo og løbetiden vil blive tilrettet således, at den månedlige ydelse 
forbliver den samme men løbetiden for tilbagebetalingen forkortes. 


8 4 Misligholdelse 
Betales de i Kreditaftalen angivne ydelser ikke rettidigt, jf. $ 3, eller misligholder Lāntager i øvrigt nogle af bestemmel- 


serne i Kreditaftalen, er Telenor berettiget til at kræve sin restfordring indfriet på baggrund af en opgørelse i henhold 
til Kreditaftaleloven. Ved for sen betaling er Telenor berettiget til at opkræve rykkergebyrer og forrentning af det 

skyldige beløb med den til enhver tid gældende rentesats i henhold til renteloven. Ved fortsat udebleven betaling vil 
sagen blive overdraget til inkasso. Ved betalingsmisligholdelse forbeholder Telenor sig ret til at foretage indberetning 
til Kreditoplysningsbureau. 


$ 5 Kreditgodkendelse 
Telenor forbeholder sig til enhver tid ret til at foretage en kreditvurdering af Lāntager blandt andet ved indhentning af 
oplysninger fra kreditoplysningsbureauer. Aftalen er først endeligt indgået, når Lāntager er kreditgodkendt af Telenor. 


§ 6 Opsigelse 

Lāntager kan til enhver tid opsige Kreditaftalen ved at indfri restfordringen. Telenor kan til enhver tid opsige Kreditaf- 
talen med et skriftligt varsel pā minimum tre māneder. Ved opsigelse fra Telenors side skal Lāntager betale det skyldige 
beløb inkl. eventuelle påløbne renter til indfrielsesdagen. Ved betalingsmisligholdelse af de aftalte betalingsforpligtel- 
ser fra Låntagers side, forfalder den udestående saldo straks til betaling, og sagen vil blive overdraget til inkasso, jf. $ 4 
om betalingsmisligholdelse. 


$ 7 Overdragelse 
Telenor er til enhver tid berettiget til uden varsel at overdrage Kreditaftalen til tredjemand eller til anden ejerstruktur. 


$ 8 Adresseændring 
Lāntager har pligt til straks at meddele enhver adresseændring til Telenor. 


8 9 Fortrydelse 
Ved fjernsalg er Låntager berettiget til at fortryde aftalen under de omstændigheder, der er angivet i forbrugeraftale- 
lovens $ 17. 


Fortrydelsesretten er på 30 dage og regnes fra den dag, hvor Låntager har fået sin vare i hånden eller det tidspunkt, 
hvor låntager skriftligt har modtaget alle de efter forbrugeraftaleloven påkrævede oplysninger. Fortrydelsesfristen 
udløber dog senest 3 måneder efter, at kunden har fået varen i hånden. Udløber fristen på en helligdag, lørdag, grund- 
lovsdag, juleaftensdag eller nytårsaftensdag forlænges fristen til den førstkommende hverdag. 

Ønsker Låntager at benytte sig af sin fortrydelsesret skal dette meddeles skriftligt til Telenor på adressen: 


Telenor Kundeservice 
Skelagervej 9 
9000 Aalborg C 


Den købte vare skal returneres til Telenor ved fremsendelse til samme adresse og i samme stand, som Låntager modtog 
den. Ved køb i en butik, hvor butikken har givet en returret og Låntager returnerer varen til butikken i ubrudt emballage 
inden for returfristen, betragtes Kreditaftalen samtidig som fortrudt. 

Er handlen foretaget via Telenors webshop skal fortrydelse meddeles skriftligt til Telenor, Frederikskaj, 1780 Køben- 
havn V, Att. Telenor webshop. Den købte vare skal returneres til samme adresse. 


$ 10 Lovvalg 
Enhver tvist, der opstår som følge af denne aftale, skal afgøres efter dansk ret. 


$ 11Fuldbyrdelse 

Nærværende kreditaftale kan tjene som grundlag fortvangsfuldbyrdelse ved fogedretten. Udebliver nogen betalinger 
som beskrevet i $ 3 i Telenor Smartaftale, standser Låntager sine betalinger, dør Låntager, eller søger Lāntager akkord 
eller moratorium, er hele skylden straks forfalden til betaling og kan uden dom inddrives på grundlag af nærværende 
kreditaftale ved execution, der ikke behøver at påbegyndes på Låntagers bopæl, jf. Retsplejelovens 8478. 

Fortrydelsesformular 


FORTRYDELSESFORMULAR 


VIRKSOMHEDENS INFORMATIONER 
Name: Telenor A/S 
CVR.NR.: 19433692 Telefon: 72 100 100 E-mail: kundeserviceGtelenor.dk 
Virksomhedsadresse: 
Postnummer: By: 
KUNDENS INFORMATION ER 
Navn: 
Adresse: 
Telefon: E-mail: 
By: Postnummer: 
FØLGENDE VARER HVOR FORTRYDELSESRETTEN SKAL GØRES GÆLDENDE 
DATO FOR MODTAGELSE AF OVENSTÅENDE VARER 
Dato: 
KUNDENS UNDERSKRIFT 
Jeg meddeler herved, at jeg ønsker at gøre fortrydelsesretten gældende i forbindelse med ovenstående varer. 
Samtidigt vedstår jeg, at alle informationer jeg har påført fortrydelsesformularen er rigtige. 


Kundens underskrift: 

Dato: 

